
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 135 

9 Αυγούστου 2010 


ΠΕΡΙΕΧΟΜΕΝΑ 


ΚΑΝΟΝΙΣΜΟΙ 

Διεύθυνσις Δημοσιονομικού Ελέγχου της Εκκλησίας 

της Ελλάδος. 1 

Κωδικοποίησις και συμπλήρωσις διατάξεων περί λει¬ 
τουργίας της ΕΚΚΛΗΣΙΑΣΤΙΚΗΣ ΚΕΝΤΡΙΚΗΣ ΥΠΗ¬ 
ΡΕΣΙΑΣ ΟΙΚΟΝΟΜΙΚΩΝ (Ε.Κ.Υ.Ο.). 2 

Συμπλήρωση του υπ’ αριθμ. 165/2005 Κανονισμού 
προς σύστασιν οργανικών θέσεων παρά τη Δι- 
ευθύνσει Ναοδομίας της Ε.Κ.Υ.Ο. 3 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 210/2010 

Διεύθυνσις Δημοσιονομικού Ελέγχου της Εκκλησίας 
της Ελλάδος. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις του άρθρου 9 παραγρ. 2 και 4, 42 και 
46 παρ. 2 του Ν. 590/1977 «Περί Καταστατικού Χάρτου 
της Εκκλησίας της Ελλάδος» (ΦΕΚ Α' 146), 

2. την διάταξιν του άρθρου 1 παρ. 2 του υπ’ αριθμ. 
3/1977 Κανονισμού της Εκκλησίας της Ελλάδος «Περί αρ¬ 
μοδιοτήτων, συνθέσεως και λειτουργίας του Ανωτάτου 
Υπηρεσιακού Συμβουλίου της Εκκλησίας της Ελλάδος» 
(Α' 273). 

3. την ανάγκην καθιερώσεως διαδικασιών επιμελούς 
και σοβαρού προληπτικού και κατασταλτικού δημοσιο¬ 
νομικού ελέγχου των εσόδων και εξόδων της Εκκλησίας 
της Ελλάδος, ως και των λοιπών εκκλησιαστικών νομι¬ 
κών προσώπων κατ’ αίτησιν του επιχωρίου Αρχιερέως 
ή του οικείου διοικούντος οργάνου, 

4. την από 5.5.2010 γνωμάτευσιν του Ειδικού Νομικού 
Συμβούλου της Ιεράς Συνόδου της Εκκλησίας της Ελ¬ 
λάδος, 

5. την από 21.4.2010 πρότασιν της Δ.Ε. της Ε.Κ.Υ.Ο., 

6. την από 6.5.2010 Απόφασιν της Δ.Ι.Σ., 

7. την από 23.6.2010 έγκρισιν Αυτής, ψηφίζει: 

Τον υπ’ αριθμ. 210/2010 Κανονισμόν, έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 210/2010 
«Διεύθυνσις Δημοσιονομικού Ελέγχου 
της Εκκλησίας της Ελλάδος» 

'Αρθρον 1 

1. Η Διεύθυνσις Δημοσιονομικού Ελέγχου (Δ.Δ.Ε.) της 
Εκκλησίας της Ελλάδος υπάγεται απ’ ευθείας εις την 
Διαρκή Ιεράν Σύνοδον και αποβλέπει εις την άσκησιν 
προληπτικού και κατασταλτικού ελέγχου εξ επόψεως 
δημοσιονομικής νομιμότητος επί της οικονομικής δι- 
αχειρίσεως των εκκλησιαστικών νομικών προσώπων 
δημοσίου και ιδιωτικού δικαίου, τα οποία εμπίπτουν 
κατά το άρθρον 2 του παρόντος εις το πεδίον της καθ’ 
ύλην αρμοδιότητος της Διευθύνσεως. Η Διεύθυνσις έχει 
επίσης την αρμοδιότητα εκδόσεως σχεδίων εγκυκλίων 
σημειωμάτων προς διευκόλυνσιν του έργου των εκκλη¬ 
σιαστικών νομικών προσώπων επί θεμάτων αρμοδιό¬ 
τητος της Δ.Δ.Ε., τα οποία εγκρίνει και απευθύνει ως 
εγκύκλια σημειώματα η Δ.Ι.Σ.. 

2. Έδρα της Διευθύνσεως είναι αι Αθήναι. Η σφραγίς 
της Διευθύνσεως έχει ως έμβλημα εις δύο κύκλους τον 
λογότυπον : «ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛ¬ 
ΛΑΔΟΣ - ΔΙΕΥΘΥΝΣΙΣ ΔΗΜΟΣΙΟΝΟΜΙΚΟΥ ΕΛΕΓΧΟΥ» και 
εις το εσωτερικόν το σύμβολον του Σταυρού. 

3. Της Διευθύνσεως Δημοσιονομικού Ελέγχου προΐ- 
σταται στέλεχος με μακροχρόνιον ελεγκτικήν εμπειρίαν 
εις τον δημόσιον ή ιδιωτικόν τομέα και εις ανώτερον ή 
ανώτατον υπαλληλικόν βαθμόν (καλούμενος «Διευθυ¬ 
ντής Διευθύνσεως Δημοσιονομικού Ελέγχου») οριζόμε¬ 
νος δί Αποφάσεως της Δ.Ι.Σ. τη εισηγήσει της Συνοδικής 
Επιτροπής επί των Οικονομικών επί τριετεί θητεία. 

Τον Διευθυντήν της Δ.Δ.Ε., ελλείποντα, απάντα ή 
κωλυόμενον αναπληροί ο αρχαιότερος ελεγκτής του 
οικείου Τμήματος αναλόγως προς το θέμα, εκτός αν 
άλλως ορίζεται υπό της Δ.Ι.Σ. 

4. Η Διεύθυνσις Δημοσιονομικού Ελέγχου (Δ.Δ.Ε.) της 
Εκκλησίας της Ελλάδος διαιρείται εις : Α) Τμήμα Εκ¬ 
κλησιαστικού Προληπτικού Ελέγχου (Τ.Ε.Π.Ε.), Β) Τμή¬ 
μα Εκκλησιαστικού Κατασταλτικού Ελέγχου (Τ.Ε.Κ.Ε.). 
Τα στελέχη των τμημάτων καλούνται Εκκλησιαστικοί 
Ελεγκταί. 

Άρθρον 2 

Τμήμα Εκκλησιαστικού Προληπτικού Ελέγχου 
- Αρμοδιότητες 

1. Συνιστάται Τμήμα Εκκλησιαστικού Προληπτικού 
Ελέγχου (Τ.Ε.Π.Ε.) με σκοπόν τον προληπτικόν έλεγχον 
νομιμότητος επί των δαπανών της Εκκλησίας της Ελλά¬ 
δος. Το Τμήμα έχει τας ακολούθους αρμοδιότητας : 

Ι.Α. Εισηγείται προς την Δ.Ι.Σ. επί της δημοσιονομικής 
νομιμότητος και κανονικότητος δια πάσαν υπόθεσιν, εφ’ 
ης η απόφασις της Δ.Ι.Σ. μέλλει όπως προκαλέση έσοδον 
ή δαπάνην δια το νομικόν πρόσωπον της Εκκλησίας της 
Ελλάδος. Ειδικώτερον παν αίτημα, εισήγησις, σχέδιον 
Κανονισμού, αποφάσεως, συμβάσεως κλπ. αγόμενον 
προς έκδοσιν αποφάσεως ενώπιον της Ιεράς Συνόδου 
παραπέμπεται προηγουμένως υπό του Αρχιγραμματέως 
προς το Τ.Ε.Π.Ε. προς διατύπωσιν συντόμου, θετικής ή 
αρνητικής, εισηγήσεως επί της νομιμότητος (εξ επόψεως 
δημοσιονομικής) της απορρεούσης δια την Εκκλησίαν 
της Ελλάδος δαπάνης. Εξαιρούνται αι συμβάσεις αφο- 
ρώσαι πράξεις επί χρηματιστηριακούς διακινουμένων 
κινητών αξιών. Η εν λόγω διαδικασία δεν αναιρεί την 
επάλληλον αρμοδιότητα του Αρχιγραμματέως να εκ- 
ζητεί επί του θέματος και γνωμοδότησιν της παρά της 
Ιερά Συνόδω Νομικής Υπηρεσίας. 

Ι.Β. Επί πλέον εισηγείται προληπτικώς επί της νομιμό¬ 
τητος πάσης συμβάσεως προ της συνάψεως αυτής, 
α. η οποία πρόκειται να συναφθή υπό εκκλησιαστικού 
νομικού προσώπου δημοσίου δικαίου (ήτοι Ν.Π.Δ.Δ., εκ 
των εν άρθρω 1 παρ. 4 ν. 590/1977 διαλαμβανομένων) ή 
ιδιωτικού δικαίου (Ν.Π.Ι.Δ.) και εφ’ όσον : 

ί) την διοίκησίν του ορίζει η Ιερά Σύνοδος (ως λ.χ. το 
Διορθόδοξον Κέντρον ή η Αποστολική Διακονία της 
Εκκλησίας της Ελλάδος), ή 
ϋ) εις το μετοχικόν κεφάλαιον ή περιουσίαν του με¬ 
τέχει κατά ποσοστόν ίσον ή ανώτερον του 50% η Εκ¬ 
κλησία της Ελλάδος ή 

ίϋ) ελέγχεται υπό ομοίου κατά τα ανωτέρω στοιχεία 
εκκλησιαστικού νομικού προσώπου ιδιωτικού ή δημο¬ 
σίου δικαίου (π.χ. εταιρεία με μέτοχον ή εταίρον το 
Διορθόδοξον Κέντρον η την Αποστολικήν Διακονίαν), 
και συντρεχόντως 

β) της οποίας η συνολική προϋπολογισθείσα δαπάνη 
ή το έσοδον δί εκάστην σύμβασιν υπερβαίνει το ποσόν 
των πεντακοσίων χιλιάδων (500.000) ευρώ. 

Προς τον σκοπόν τούτον, τα διοικούντα όργανα των 
ανωτέρω νομικών προσώπων προ της εκδόσεως απο¬ 
φάσεως περί συνάψεως της συμβάσεως, υποχρεωτικώς 
αποστέλλουν το σχέδιον αυτής μετά του οικείου φακέ¬ 
λου προς το Τ.Ε.Π.Ε. προς έλεγχον. 

Ι,Γ. Ελέγχει προληπτικώς ως προς την νομιμότητα και 
κανονικότητα άπαντα τα στοιχεία και παραστατικά των 
εσόδων και εξόδων της Ε.Κ.Υ.Ο. και τα αντίστοιχα των 
επιχορηγουμένων υπ’ αυτής υπηρεσιών και φορέων της 
Εκκλησίας της Ελλάδος και ελέγχει προληπτικώς τας 
διδομένας παρά της Δ.Ι.Σ. ή της Δ.Ε. ενισχύσεις, υποτρο¬ 
φίας και επιχορηγήσεις. Εξαιρούνται αι πάγιαι δαπάναι 
μισθοδοσίας και εισφορών ασφαλιστικών ταμείων των 
εκκλησιαστικών υπαλλήλων (κατά την έννοιαν του άρ¬ 
θρου 1 παρ. 2 του Κανονισμού 5/1978 ως ισχύει), εξοφλή- 
σεως λογαριασμών οργανισμών κοινής ωφελείας. 

Ι.Δ. Ελέγχει προληπτικώς ως προς την νομιμότητα και 
κανονικότητα παν έσοδον ή δαπάνην, ή απόφασιν επί 
της οποίας εμπίπτει εις τας εξαιρετικός αποφασιστικός 
αρμοδιότητας της Διοικούσης Επιτροπής της Ε.Κ.Υ.Ο., 
του Προέδρου και του Γενικού Διευθυντού αυτής ή ετέ¬ 
ρων εξουσιοδοτημένων Διευθυντών, προ της λήψεως 
αποφάσεως των εν λόγω οργάνων. 

2. Η Δ.Ι.Σ. δύναται να αποκλίνη του περιεχομένου των 
γνωμοδοτήσεων του Τ.Ε.Π.Ε. κατόπιν ειδικής αιτιολογίας 
των αποφάσεών των. Εις περίπτωσιν διαφωνίας των 
διοικούντων οργάνων των λοιπών ελεγχομένων εκκλη¬ 
σιαστικών νομικών προσώπων προς τας εισηγήσεις του 
Τ.Ε.Π.Ε. η διαφωνία παραπέμπεται υποχρεωτικώς υπό 
του διοικούντος οργάνου προς επίλυσιν ενώπιον της 
Δ.Ι.Σ.. Αι εισηγήσεις του Τμήματος οφείλουν να διατυ- 


πούνται εντός είκοσι (20) ημερών από της παραλαβής 
του πλήρους φακέλου, άλλως η διαδικασία χωρεί και 
άνευ της γνώμης του. 

3. Η λήψις τελικής αποφάσεως επί των ως άνω ζη¬ 
τημάτων, η υπογραφή και εκτέλεσις πράξεως ή συμ¬ 
βάσεως άνευ γνώμης του Τ.Ε.Π.Ε. είναι ανίσχυροι και 
κωλύονται/Ελεγχος νομιμότητος επί αποφάσεως της 
Δ.Ι.Σ. ληφθείσης κατόπιν εισηγήσεως του Τμήματος δεν 
συγχωρείται υπό ουδενός οργάνου πλην της Δ.Ι.Σ., τυχόν 
δε προφορική ή έγγραφος άσκησίς του υπό των οργά¬ 
νων, τα οποία καλούνται εις εκτέλεσίν της, συνιστά το 
πειθαρχικόν αδίκημα της σοβαρός απείθειας. 

4. Εις περίπτωσιν λήψεως τελικής αποφάσεως άνευ 
γνώμης του Τ.Ε.Π.Ε. η οικονομική υπηρεσία του οικείου 
νομικού προσώπου λαβούσα γνώσιν, και πάντως προ της 
εκκαθαρίσεως και εξοφλήσεως της δαπάνης, υποχρεού- 
ται να αναπέμψη την απόφασιν ή σύμβασιν προς διατύ- 
πωσιν εισηγήσεως και εκ νέου εξέτασιν του θέματος. Η 
ληφθείσα απόφασις δεν εκτελείται έως επιβεβαιώσεως 
της ισχύος αυτής μετά την κατά τα ως άνω νομότυπον 
επανάληψιν της διαδικασίας. 

5. Η Δ.Ι.Σ., η Δ.Ε. της Ε.Κ.Υ.Ο., ο Πρόεδρος αυτής και 
ο Γενικός Διευθυντής της Ε.Κ.Υ.Ο. ως και τα όργανα 
διοικήσεώς των, εις το άρθρον 2 παρ. Ι.Β του παρόντος, 
νομικών προσώπων, δύνανται να αναπέμπουν υπόθεσιν 
προς το Τμήμα, προς επανεξέτασιν συγκεκριμένων ζη¬ 
τημάτων, εφ’ όσον προκύψουν νέα στοιχεία μη προβλη- 
θέντα ή/και μη ληφθέντα υπ’ όψιν από το Τμήμα. 

6. Οι ελεγκταί του Τ.Ε.Π.Ε. προς διευκόλυνσιν της απο¬ 
στολής των έχουν δικαίωμα να αναζητούν παν στοιχεί- 
ον, πληροφορίαν και ενεργόν σύμπραξιν επί του εξε- 
ταζομένου φακέλου παρά των οικονομικών υπηρεσιών 
και της παρά τη Ιερά Συνόδω νομικής υπηρεσίας της 
Εκκλησίας της Ελλάδος ως και παρά των οικονομικών 
υπηρεσιών και οργάνων διοικήσεώς των νομικών προ¬ 
σώπων αυτής παρ. Ι.Β του παρόντος, υποχρεουμένων 
εις υποβοήθησιν του έργου των. Η καθυστέρησις πέραν 
των τριών (3) εργασίμων ημερών προς συμπλήρωσιν, 
διευκρίνησιν ή αποστολήν των ζητουμένων ή υπό κρίσιν 
εγγράφων και εν γένει στοιχείων ή προς σύμπραξιν 
αναστέλλει αναλόγως την προθεσμίαν προς διατύπωσιν 
εισηγήσεως του Τ.Ε.Π.Ε.. Δύνανται επίσης να ζητούν την 
συνδρομήν εκκλησιαστικών υπαλλήλων δια ζητήματα 
των κλάδων ειδικεύσεώς των (λ.χ. μηχανικών) απευθυ- 
νομένης σχετικώς αιτήσεως του Διευθυντού της ΔΔΕ 
προς την οικείαν Υπηρεσίαν ή φορέα. 

7. Η εισήγησις φέρει ημερομηνίαν και υπογραφήν 
του ελεγκτού και εν συντομία απαριθμεί απαραιτήτως 
τα έγγραφα και εν γένει στοιχεία του φακέλου, άτι- 
να εξήτασε, φέρει δε διατακτικόν τασσόμενον υπέρ 
(απροϋποθέτως είτε υπό όρους) ή κατά της νομιμότητος 
προκαλουμένης δαπάνης. 

8. Η έγκρισις της Δ.Ι.Σ. ή του διοικούντος οργάνου 
των νομικών προσώπων αυτής παρ. Ι.Β επί υποθέσε- 
ως, ην εξήτασε το Τμήμα, αποτελεί και έγκρισιν των 
τυχόν όρων, τους οποίους έταξεν η οικεία εισήγησις 
του ελεγκτού δια την νομιμότητα της εντεύθεν απορ¬ 
ρεούσης δαπάνης, υπό την επιφύλαξιν του εδαφίου α 
της παραγράφου 3. 

9. Το Τ.Ε.Π.Ε. τηρεί πρωτόκολλον εισερχομένων - εξερ- 
χομένων εγγράφων, ευρετήριον εισηγήσεων και αρχείον 
εισηγήσεων, εγκυκλίων και σχετικής νομοθεσίας. 

Άρθρον 3 

Τμήμα Εκκλησιαστικού Κατασταλτικού Ελέγχου 
- Αρμοδιότητες 

1. Το Τμήμα Εκκλησιαστικού Κατασταλτικού Ελέγχου 
(Τ.Ε.Κ.Ε.) διενεργεί κατασταλτικούς ελέγχους, τακτικούς 

μεν κατ’ έτος επί της χρηματικής διαχειρίσεως και της 
διαχειρίσεως υλικού της Εκκλησίας της Ελλάδος, εκτά¬ 
κτους δε επί των διαχειρίσεων των λοιπών εκκλησι¬ 
αστικών Νομικών Προσώπων Δημοσίου και Ιδιωτικού 
Δικαίου, ως ακολούθως: 

α) Τακτικοί και έκτακτοι έλεγχοι διενεργούνται τη 
εγκρίσει της Δ.Ι.Σ και μετ’ έκδοσιν εντολής του Προϊ¬ 
σταμένου της Διευθύνσεως Δημοσιονομικού Ελέγχου, 
επί των διαχειρίσεων της Εκκλησίας της Ελλάδος. 

β)Έκτακτοι έλεγχοι διενεργούνται επί παντός ετέρου 
εκκλησιαστικού νομικού προσώπου δημοσίου ή ιδιωτικού 
δικαίου είτε του άρθρου 2 παρ. 1.Β είτε της περιφέρειας 
εκάστης Μητροπόλεως (άρθρα 1 παρ. 4, 29 - 31, 35 - 36, 
39, 59 του ν. 590/1977) μόνον μετ’ αίτησιν του επιχωρί¬ 
ου Αρχιερέως ή του συλλογικού οργάνου διοικήσεως 
του νομικού προσώπου, κατόπιν εγκρίσεως της Δ.Ι.Σ και 
μετ’ έκδοσιν εντολής του Διευθυντού της Διευθύνσεως 
Δημοσιονομικού Ελέγχου. 

Ο τακτικός έλεγχος αναφέρεται εις το σύνολον 
της οικονομικής διαχειρίσεως του ελεγχομένου νομι¬ 
κού προσώπου δια το χρονικόν διάστημα, το οποίον 
προσδιορίζει η εντολή ελέγχου, εν αντιθέσει προς τον 
έκτακτον έλεγχον, ο οποίος αναφέρεται εις ατομικώς 
προσδιοριζόμενον αντικείμενον ελέγχου. Η διενέργεια 
και περαίωσις του τακτικού ελέγχου δεν αποκλείει την 
διενέργειαν εκτάκτου ελέγχου επί εξετασθέντος δια 
τακτικού ελέγχου αντικειμένου ελέγχου και χρονικής 
περιόδου. 

2. Το ΤΕΚΕ είναι επίσης αρμόδιον δια την σύνταξιν 
εκθέσεων επί του Προϋπολογισμού, Απολογισμού και 
Ισολογισμού της Ε.Κ.Υ.Ο. προ της υποβολής των εις την 
Δ.Ι.Σ. ως και επί των αποφάσεων αναμορφώσεών των. 

3. Το Τ.ΕΚ.Ε. τηρεί πρωτόκολλον εισερχομένων - εξερ- 
χομένων εγγράφων, ευρετήριον εισηγήσεων και αρχείον 
εισηγήσεων, εγκυκλίων και σχετικής νομοθεσίας. 

Άρθρον 4 

Διενέργεια ελέγχου υπό του Τμήματος 
Εκκλησιαστικού Κατασταλτικού Ελέγχου 

1. Ο κατασταλτικός έλεγχος διενεργείται υπό Ελε¬ 
γκτών του Τμήματος Εκκλησιαστικού Κατασταλτικού 
Ελέγχου (Τ.ΕΚ.Ε.) κατόπιν εντολής του Διευθυντού της 
Διευθύνσεως Δημοσιονομικού Ελέγχου, η οποία καθο¬ 
ρίζει : 

α) την χρονικήν διάρκειαν του ελέγχου 
β) το αντικείμενον του ελέγχου 
γ) τας ημέρας καταβολής αποζημιώσεως εκτός έδρας 
ως και το μέσον μεταφοράς, αναλόγως κατά τα ισχύ- 
οντα επί δημοσίων υπαλλήλων και υπαλλήλων των 
ν.π.δ.δ. 

δ) παν έτερον στοιχείον χρήσιμον δια τον έλεγχον. 
2.0 κατασταλτικός έλεγχος ασκείται δε : 
α) Επί των παραστατικών των εισπράξεων και πλη¬ 
ρωμών 

β) Επί των καταχωρίσεων τούτων εις τα οικεία λο¬ 
γιστικά βιβλία 

γ) Επί των χρηματικών υπολοίπων και αξιογράφων 
δ) Επί των Προϋπολογισμών καθώς και των Απολογι¬ 
σμών και Ισολογισμών, 
ε) Επί παντός άλλου σχετικού στοιχείου. 

Κατόπιν ομοίας αποφάσεως του Διευθυντού της Δ.Δ.Ε. 
και εις περίπτωσιν ανεπαρκείας του προσωπικού, κα¬ 
θήκοντα κατασταλτικού ελέγχου ανατίθενται και εις 
στέλεχος του Τ μήματος Προληπτικού Ελέγχου. 

3. Δια τον τακτικόν ή έκτακτον έλεγχον επί των εκ¬ 
κλησιαστικών νομικών προσώπων του άρθρου 2 παρ. 1.Β 
ο Διευθυντής της ΔΔΕ υποβάλλει το πόρισμα ελέγχου 
προς την Δ.Ι.Σ. δια του Μακ. Προέδρου, δια δε τους λοι¬ 


πούς εκτάκτους ελέγχους το πόρισμα ελέγχου υποβάλ¬ 
λεται υπό του Διευθυντού της Δ.Δ.Ε. δια της Δ.Ι.Σ., προς 
τον αιτήσαντα τον έλεγχον επιχώριον Μητροπολίτην ή 
το συλλογικόν όργανον διοικήσεως. 

4. Το πόρισμα ελέγχου οφείλει εις περίπτωσιν διαπι- 
στώσεως παραβάσεων ή/και ελλείμματος να προσδιο- 
ρίζη άπαντα τα δημοσιονομικούς υπεύθυνα πρόσωπα, 
άλλως ο παραγγείλας τον έλεγχον δύναται να αναπέμ- 
ψη τούτο προς συμπλήρωσιν. 

5. Εις περίπτωσιν διαπιστώσεως ελλείμματος την κα- 
ταλογιστικήν πράξιν υπέρ του εκκλησιαστικού νομικού 
προσώπου, παρά τη διαχειρίσει του οποίου διεπιτώ- 
θη το έλλειμμα, εκδίδει υποχρεωτικώς ο Διευθυντής 
της Διευθύσεως Δημοσιονομικού Ελέγχου άμα τη πα¬ 
ραλαβή του πορίσματος ελέγχου. Εφ’ όσον πρόκειται 
δια εκκλησιαστικόν νομικόν πρόσωπον, πλην των εν 
τη παραγράφω 1.Β του άρθρου 2 προαπαιτείται και 
η σύμφωνος γνώμη του επιχωρίου Αρχιερέως ή του 
συλλογικού οργάνου διοικήσεως δια την έκδοσιν της 
καταλογιστικής πράξεως. Εκ παραλλήλου καταλογι- 
στικήν εξουσίαν διατηρούν και οι κύριοι Διατάκται του 
ελεγχομένου εκκλησιαστικού νομικού προσώπου, προς 
ους κοινοποιείται το πόρισμα. 

Άρθρον 5 

Δημοσιολογιστικά όργανα και 
καταλογιστική αρμοδιότης 

Α) Δημοσιολογιστικά όργανα. 

1. Διατάκτης είναι το διοικούν το εκκλησιαστικόν 
Ν.Π.Δ.Δ. όργανον, συμφώνως προς τας ισχυούσας δια¬ 
τάξεις, το οποίον αναλαμβάνει υποχρεώσεις εις βάρος 
πιστώσεων του προϋπολογισμού του νομικού προσώπου 
και προσδιορίζει τας απαιτήσεις κατά τούτου βάσει των 
ισχυουσών διατάξεων, όπως κατά περίπτωσιν, η Δ.Ι.Σ, ο 
Μητροπολίτης, το Ηγουμενοσυμβούλιον, το Εκκλησια¬ 
στικόν Συμβούλιον, κ.λπ. κατά τους ορισμούς των νόμων 
και των Κανονισμών της Εκκλησίας της Ελλάδος. Κύριος 
Διατάκτης της Εκκλησίας της Ελλάδος είναι η Δ.Ι.Σ., 
των δε λοιπών εκκλησιαστικών Ν.Π.Δ.Δ. του άρθρου 1 
παρ. 4 του ν. 590/1977, τα κατά τον νόμον τούτον οικεία 
Συμβούλια (Ηγουμενοσυμβούλια, Εκκλησιαστικά κ.λπ.) 
και οι Μητροπολίται δια τας Ιεράς Μητροπόλεις. 

2. Εκκλησιαστικός υπόλογος είναι ο διαχειριζόμενος 
χρήματα, αξίας ή υλικόν των εκκλησιαστικών Ν.Π.Δ.Δ. 
(του άρθρον 1 παρ. 4 του ν. 590/1977), έστω και άνευ 
νομίμου εξουσιοδοτήσεως, καθώς και οιοσδήποτε άλλος 
θεωρείται εκ του νόμου δημόσιος υπόλογος (άρθρα 40, 
41 του κανονισμού 5/1978). Εκκλησιαστικός υπόλογος 
είναι και ο υπό οιανδήποτε ιδιότητα, έστω και άνευ 
εξουσιοδοτήσεως, διαχειριστής χρημάτων, αξιών και 
υλικών της περιουσίας ή ο διαχειριστής αυτής προ- 
ερχομένης εκ του προϋπολογισμού του Κράτους, των 
Ν.Π.Δ.Δ., της Ευρωπαϊκής Ενώσεως η άλλων Διεθνών 
Οργανισμών χρηματοδοτήσεως ή επιχορηγήσεως των 
εκκλησιαστικών Νομικών Προσώπων Ιδιωτικού Δικαίου 
(Ν.Π.Ι.Δ.), ήτοι των Ησυχαστηρίων και των Ν.Π.Ι.Δ., εις τα 
οποία μετέχουν, κατά ποσοστόν ίσον ή ανώτερον του 
50% του κεφαλαίου ή της περιουσίας των ή ορίζουν 
την διοίκησίν των, εν η πλείονα εκκλησιαστικά Ν.Π.Δ.Δ. 
του άρθρου 1 παρ. 4 του ν. 590/1977 ή ομοειδή κατά τα 
ανωτέρω στοιχεία Ν.Π.Ι.Δ.. 

3. Έλεγχον επί των εκκλησιαστικών εκκαθαριστών και 
υπολόγων δύνανται να ασκούν τα διοικούντα συλλογικά 
όργανα των οικείων εκκλησιαστικών Ν.Π.Δ.Δ. ήτοι οι 
κύριοι Διατάκται των, ως και οι κύριοι Διατάκται των 
εποπτευόντων αυτά εκκλησιαστικών Ν.Π.Δ.Δ., ήτοι η 
Δ.Ι.Σ. ως προς τα εκκλησιαστικά Ν.Π.Δ.Δ. των οποίων 
την διοίκησίν κατά νόμον ορίζει, και ο Μητροπολίτης ως 




2980 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


προς τας Ενορίας, τα Προσκυνήματα και τας I. Μονός, 
επί πλέον δε οι Εκκλησιαστικοί Ελεγκταί. 

Οι υπόλογοι των Ν.Π.Ι.Δ., εις τα οποία μετέχουν, κατά 
ποσοστόν ίσον ή ανώτερον του 50% του κεφαλαίου 
ή της περιουσίας αυτών ή ορίζουν την διοίκησιν των, 
εκκλησιαστικά Ν.Π.Δ.Δ. ή ομοειδή κατά τα ανωτέρω 
στοιχεία Ν.Π.Ι.Δ., ελέγχονται ως προς την νομιμότητα 
της διαχειρίσεώς των υπό των κυρίων Διατακτών των 
αμέσως ή εμμέσως συμμετεχόντων εκκλησιαστικών 
Ν.Π.Δ.Δ. ή -τη αιτήσει των- κατ’ άρθρον 4 περ. β υπό 
των Ελεγκτών του Τ.Ε.Κ.Ε., 

Β) Καταλογιστική αρμοδιότης 

1. Εφ’ όσον διαπιστωθή έλλειμμα διαχειρίσεώς ή πα¬ 
ράνομος πληρωμή δαπάνης, θεωρούμενης ως έλλειμμα, 
αρμοδιότητα χρηματικού καταλογισμού έχουν συντρε- 
χόντως οι κύριοι Διατάκται των Εκκλησιαστικών Ν.Π.Δ.Δ., 
οι κύριοι Διατάκται των εποπτευόντων Εκκλησιαστικών 
Ν.Π.Δ.Δ. ως προς τα εποπτευόμενα Ν.Π.Δ.Δ., και οι Εκ¬ 
κλησιαστικοί Ελεγκταί. 

2. Ο καταλογισμός ασκείται: α) επί των εκκαθαριστών, 
δια την εκκαθάρισιν μη νομίμων δαπανών εκ δόλου ή 
βαρείας αμελείας αυτών, β) επί των Υπολόγων δια τα 
ελλείμματα εις την διαχείρισίν των. γ) επί των υπηρεσι¬ 
ακών οργάνων, τα οποία εκ δόλου ή βαρείας αμελείας 
εξέδωσαν παρανόμους διοικητικός πράξεις ή συνέπρα- 
ξαν εις την μη τήρησιν των νομίμων διαδικασιών πραγ- 
ματοποιήσεως της δαπάνης, δ) επί των λαβόντων, εφ’ 
όσον υπέχουν ευθύνην δια την μη τήρησιν των νομίμων 
διαδικασιών, ε) επί των αχρεωστήτως λαβόντων εις πά¬ 
σαν περίπτωσιν αχρεωστήτου πληρωμής. 

3. Έλλειμμα διαχειρίσεώς είναι η έλλειψις χρημάτων, 
αξιών, ενσήμων ή υλικού. Ως έλλειμμα χρημάτων θεω¬ 
ρείται και πάσα πληρωμή, η οποία: α) δεν ανάγεται εις 
την αρμοδιότητα του υπολόγου β) εγένετο άνευ των 
προβλεπομένων εκ των ισχυουσών διατάξεων δικαιο- 
λογητικών γ) αφορά εις δαπανάς δια τας οποίας δεν 
ετηρήθησαν αι νόμιμοι διαδικασίαι υπό του υπολόγου δ) 
εγένετο αχρεωστήτως από υπαιτιότητα του υπολόγου 
ε) είναι άσχετος προς τον σκοπόν της διαχειρίσεώς. Ο 
υπόλογος καταλογίζεται με το ποσόν του ελλείμματος 
πλέον των νομίμων τόκων. 

4. Η αναπλήρωσις του ελλείμματος, η έκδοσις της 
καταλογιστικής πράξεως, η άσκησις των κατ’ αυτής εν¬ 
δίκων μέσων και βοηθημάτων υπό των καταλογιζομένων 
και πάσα λεπτομέρεια καταλογισμού ρυθμίζονται κατά 
τας ισχύουσας διατάξεις. 

Άρθρον 6 

Καθήκοντα - Υποχρεώσεις Εκκλησιαστικών Ελεγκτών 

Οι Εκκλησιαστικοί Ελεγκταί ενεργούντες έλεγχον ή 
άλλην οιανδήποτε εξέτασιν κατόπιν πάντοτε αποφά- 
σεως της Δ.Ι.Σ., προβαίνουν και εις ένορκον ή μη εξέ- 
τασιν των επί τούτω καλουμένων υπ’ αυτών μαρτύρων, 
υπαλλήλων ή ιδιωτών ως και, εάν κατά την διάρκειαν 
του ελέγχου διαπιστώνονται πράξεις και παραλείψεις, 
δύναται ο ενεργών τον έλεγχον Ελεγκτής, να θέτη 
εκτός διαχειρίσεώς τους υπολόγους, κατόπιν προτά- 
σεως του Διευθυντού της Δ.Δ.Ε. και, εφ’ όσον πρόκει¬ 
ται δια ελεγχόμενον εκκλησιαστικόν Ν.Π. πλην των εν 
τη παραγράφω 1.Β του άρθρου 2 αναφερομένων, μετά 
συμφώνου γνώμης του επιχωρίου Αρχιερέως ή συλλογι¬ 
κού οργάνου διοικήσεως. Οσάκις, κατά την διενέργειαν 
ελέγχου, προκύπτη ανάγκη ερεύνης, σχετικής προς ζη¬ 
τήματα τεχνικής φύσεως, το Τ.Ε.Κ.Ε. απευθύνεται προς 
την Δ.Ι.Σ. δί έκδοσιν αποφάσεως συμπράξεως τεχνικών 
υπαλλήλων. 

Άρθρον 7 


Αποζημιωτική ευθύνη 

Οι Εκκλησιαστικοί Ελεγκταί, εφ’ όσον διενεργούντες 
έλεγχον ή άλλην κατά τον παρόντα Κανονισμόν υπη¬ 
ρεσίαν προέβησαν εκ δόλου ή βαρείας αμελείας εις 
εκνόμους πράξεις ή παραλείψεις οφειλομένων ενεργει¬ 
ών, ασχέτως προς την ποινικήν ή πειθαρχικήν ευθύνην 
αυτών, υπόκεινται και εις αποζημίωσιν έναντι της Εκκλη¬ 
σίας της Ελλάδος ή του ελεγχθέντος νομικού προσώπου 
δια πάσαν εξ υπαιτιότητος προσγενομένην ζημίαν. 

Άρθρον 8 

Έκδοσις καταλογιστικής αποφάσεως 

1. Οι Εκκλησιαστικοί Ελεγκταί, εφ’ όσον κατά την δι¬ 
ενέργειαν ελέγχου οιασδήποτε διαχειρίσεώς εκ των 
εν τω Κανονισμώ διαλαμβανομένων, διαπιστώσουν 
την ύπαρξιν ελλείμματος, προβαίνουν εις την έκδοσιν 
ητιολογημένης καταλογιστικής αποφάσεως κατά του 
υπολόγου (και συντάσσουν χρηματικόν κατάλογον) και 
των τυχόν αλληλεγγύως μετ’ αυτού συνευθυνομένων 
κατά την διαδικασίαν του άρθρου 5 παρ. 5, εάν η εξα- 
κριβωθείσα έλλειψις δεν ήθελε αναπληρωθή εντός 48 
ωρών κατόπιν επιδόσεως προσκλήσεώς των προς τον 
υπεύθυνον. 

2. Εις έκδοσιν ητιολογημένης, κατά παντός υπολόγου, 
καταλογιστικής αποφάσεως δύνανται να προβαίνουν 
ωσαύτως οι ελεγκταί εφ’ όσον κατά την διενέργειαν 
του ελέγχου ήθελον διαπιστώσει εκπρόθεσμον κατά- 
θεσιν εις το ταμείον των, δια λογαριασμόν της διαχει- 
ρίσεως ή τρίτων υπ’ αυτού διενεργηθεισών εισπράξεων. 
Το εν τη περιπτώσει ταύτη εις βάρος του υπολόγου 
καταλογιζόμενον ποσόν συνίσταται και εις τον τόκον 
υπερημερίας των εκπροθέσμως κατατεθεισών εισπρά¬ 
ξεων, υπολογιζομένων νομίμως από της ημερομηνίας 
της υποχρεώσεως του υπολόγου προς κατάθεσιν των 
εισπράξεών του, κατά τας περί αυτού ειδικός διατάξεις 
των οικείων νόμων. 

3. Αντίγραφον της καταλογιστικής αποφάσεως και 
χρηματικός κατάλογος κοινοποιούνται παραχρήμα δί 
οιουδήποτε εκκλησιαστικού υπαλλήλου ή δικαστικού 
επιμελητού εις τον καθ’ ου αύτη και εις την Δ.Δ.Ε., εις 
τον Διευθυντήν της αρμοδίας Δ.Ο.Υ. της τελευταίας κα¬ 
τοικίας του ελλειμματίου, όστις επιμελείται της αμέσου 
βεβαιώσεως του καταλογιζομένου ποσού ως δημοσίου 
εσόδου και της εισπράξεως αυτού κατά Τις διατάξεις 
του νόμου «Περί εισπράξεως δημοσίων εσόδων». Κατά 
των καταλογιστικών αποφάσεων των Εκκλησιαστικών 
Ελεγκτών ή των κυρίων Διατακτών των εκκλησιαστικών 
Ν.Π.Δ.Δ. ασκείται η προβλεπομένη έφεσις ενώπιον του 
Ελεγκτικού Συνεδρίου. 

4. Δια πληρωμάς απορριφθείσας υπό του εκκλησια¬ 
στικού ελεγκτού, ως μη στηριζόμενας εις νόμιμον τίτ¬ 
λον, καταλογίζονται μετά του υπολόγου και οι αναιτίως 
λαβόντες τα χρήματα υπάλληλοι ή ιδιώται. 

Άρθρον 9 

Πάσα ενέργεια των εκκλησιαστικών ελεγκτών του 
ΤΕΚΕ, διεξάγεται δια της Δ.Δ.Ε., δί ης διαβιβάζεται επί¬ 
σης πάσα προς αυτούς εντολή μετά των απόψεων της 
Υπηρεσίας πάντοτε τη εντολή της Δ.Ι.Σ.. 

Άρθρον10 

Θέσεις Τμημάτων Προληπτικού και 
Κατασταλτικού Ελέγχου 

1. Το Τμήμα Εκκλησιαστικού Προληπτικού Ελέγχου 
και το Τμήμα Εκκλησιαστικού Κατασταλτικού Ελέγχου 
συντίθενται υπό τριών (3) και δύο (2) Εκκλησιαστικών 
Ελεγκτών αντιστοίχως, οι οποίοι επιλέγονται και διορί¬ 
ζονται δια πράξεως της Διαρκούς Ιεράς Συνόδου τη ει- 

σηγήσει της Συνοδικής Επιτροπής επί των Οικονομικών. 
Απαρτίζεται εξ επιστημόνων εχόντων ειδικός γνώσεις 
νομικών, οικονομικών και τεχνικών επιστημών, ιδία δε 
εκ νομικών, οικονομολόγων και διπλωματούχων μηχα¬ 
νικών, μελών του Τεχνικού Επιμελητηρίου της Ελλάδος, 
προσλαμβανόμενων κατά τον Κανονισμόν 5/1978. Είναι 
δυνατή και η δια μεταθέσεως, αποσπάσεως ή μετατά- 
ξεως πλήρωσις των οικείων θέσεων. Οι ελεγκταί είναι 
δυνατόν να επικουρούνται εις τα καθήκοντά των υπό 
προσωπικού (δυνάμει συμβάσεων ιδιωτικού δικαίου). 

2. Εις εκ των ελεγκτών ορίζεται δια πράξεως της Δ.Ι.Σ. 
τη εισηγήσει της Συνοδικής Επιτροπής επί των Οικονο¬ 
μικών ως Προϊστάμενος του Τ.Ε.Π.Ε. και ασκεί εποπτείαν 
επί του έργου και των υπαλλήλων του Τμήματος. Επί 
του Τ.Ε.Κ.Ε. προΐσταται απ’ ευθείας ο Διευθυντής της 
Δ.Δ.Ε.. 

3. Από της ισχύος του παρόντος το κατ’ άρθρον 21 
του Κανονισμού 158/2003 Γραφείον Εσωτερικού Ελέγχου 
της Ε.Κ.Υ.Ο. παύει να λειτουργεί και η παρά τω Γραφείω 
συνεστημένη μία (1) οργανική θέσις μεταφέρεται εις το 
Τ.Ε.Π.Ε. της Δ.Δ.Ε., ο δε αυτόθι υπηρετών ως εσωτερικός 
ελεγκτής μετατάσσεται εις το Τ.Ε.Π.Ε. δια πράξεως της 
Δ.Ι.Σ.. Ομοίως αι τρεις θέσεις κατηγορίας Π.Ε επί βαθ- 
μοίς Δ - Α των Εκκλησιαστικών Επιθεωρητών ως και η 
θέσις του Προϊσταμένου της καταργουμένης Γ ενικής Εκ¬ 
κλησιαστικής Οικονομικής Επιθεωρήσεως μεταφέρονται 
εις την Δ.Δ.Ε. (ανά δύο εις το Τ.Ε.Π.Ε. και το Τ.Ε.Κ.Ε.) και 
καλύπτονται κατά Τις διατάξεις του παρόντος και τον 
Κανονισμόν 5/1978 και η υπαλληλική των κατάστασις 
διέπεται υπό του τελευταίου Κανονισμού. Παν θέμα μη 
προβλεπόμενον δια του παρόντος καθορίζεται δϊ απο- 
φάσεως της Δ.Ι.Σ.. Μεταφέρεται επίσης εις το Τ.Ε.Π.Ε. 
μία οργανική θέσις υπαλλήλου γραφείου εκ του Τμή¬ 
ματος Λογιστηρίου της Διευθύνσεως Οικονομικών της 
Ε.Κ.Υ.Ο. (άρθρον 5 παρ. 2 του Καν. 165/2005), την οποίαν 
καταλαμβάνει ο Διευθυντής της Δ.Δ.Ε.. 

4. Η θέσις γραμματέως της καταργουμένης Γενικής 
Εκκλησιαστικής Οικονομικής Επιθεωρήσεως μεταφέρε- 
ται εις την Δ.Δ.Ε. και καλύπτεται κατά τον Κανονισμόν 
5/1978. Ούτως η Δ.Δ.Ε. έχει μίαν (1) θέσιν υπαλλήλου 
κατηγορίας ΤΕ η ΔΕ με επαρκείς γνώσεις λογιστικής και 
αρτίαν γνώσιν Η/Υ, δια την γραμματειακήν υποστήριξιν 
της Δ.Δ.Ε.. Καθήκοντα του γραμματέως είναι η τήρησις 
εγκυκλίων, θέματα προσωπικής καταστάσεως, τήρησις 
ατομικών δελτίων παρακολουθήσεως των εντολών, η 
τήρησις αρχείου εξερχόμενης, κοινής και εμπιστευτι- 
κής αλληλογραφίας, δακτυλογράφησις, παραλαβή και 
αποστολή εγγράφων και εγκυκλίων, παραλαβή, διανομή 
και τήρησις νομοθεσίας, η τήρησις αρχείου εγκυκλίων, 
ο διαχωρισμός των εγγράφων εις «εισερχόμενα», «επι- 
στρεπτέα» και εις «αρχείον μένοντα», η καταχώρησις 
και διανομή τούτων αρμοδίως, συσχέτισις, ταξιθέτησις 
αυτών, τήρησις αρχείου εγγράφων, εγκυκλίων, πορισμά¬ 
των κατά διαχείρισιν και παν θέμα αναγόμενον εις την 
γραμματειακήν εξυπηρέτησιν της υπηρεσίας. 

Αρθρον 13 
Εκκαθαριστής 

Εκκαθαριστής των αποδοχών του Διευθυντού και των 
Ελεγκτών της Δ.Δ.Ε. είναι ο Διευθυντής της Διευθύνσεως 
Οικονομικών της Ε.Κ.Υ.Ο. της Εκκλησίας της Ελλάδος. Αι 
εν γένει μισθολογικαί αποδοχαί και αποζημιώσεις των 
δεν δύνανται να υπολείπωνται των αντιστοίχων των 
Οικονομικών Επιθεωρητών του Υπουργείου Οικονομικών, 
ειδικώς δε η δαπάνη αποζημιώσεως και μετακινήσεώς 
των καταβάλλεται δε υπό των νομικών προσώπων, των 
αιτούντων τον έλεγχον. 


Άρθρον 14 

Μεταβατικοί ρυθμίσεις 

Οι κανονισμοί 152/2002,163/2004,166/2005 καταργού- 
νται και αι αρμοδιότητες της Ανωτάτης Ελεγκτικής Επι¬ 
τροπής της Εκκλησίας της Ελλάδος και της Γενικής 
Εκκλησιαστικής Οικονομικής Επιθεωρήσεως παύουν. 
Συμβάσεις, αι οποίαι συνήφθησαν έως της ενάρξεως 
ισχύος του παρόντος άνευ αποφάσεως της Α.Ε.Ε.Ε.Ε. 
θεωρούνται έγκυροι και δεσμευτικοί δια την Εκκλησίαν 
της Ελλάδος. Από της ενάρξεως ισχύος του παρόντος 
παύει η ισχύς πάσης εντολής της Δ.Ι.Σ. περί αναθέσεως 
καθηκόντων επιθεωρήσεως και πάσης συμβάσεως έργου 
δυνάμει των διατάξεων του άρθρου 16 του Κανονισμού 
163/2004 προς τα στελέχη της Γενικής Εκκλησιαστι¬ 
κής Οικονομικής Επιθεωρήσεως και εκδίδεται Συνοδι¬ 
κή εντολή, ώστε στελέχη της Εκκλησίας της Ελλάδος, 
οριζόμενα υπό του Προέδρου της Δ.Ε. της Ε.Κ.Υ.Ο., να 
διενεργήσουν διαδικασίαν παραδόσεως και παραλαβής 
του συνόλου του αρχείου των ως άνω καταργουμένων 
οργάνων και επιτροπών από τους Προϊστάμενους και 
Προέδρους των ή τους αναπληρωτάς των. 

Άρθρον 15 
Κάλυψις δαπάνης 

Εκ των διατάξεων του παρόντος κανονισμού δεν προ- 
καλείται δαπάνη εις βάρος του προϋπολογισμού της 
Εκκλησίας της Ελλάδος. 

Άρθρον16 
Έναρξις ισχύος 

Η ισχύς του παρόντος Κανονισμού άρχεται από της 
δημοσιεύσεως αυτού δια της Εφημερίδος της Κυβερ- 
νήσεως και του επισήμου Δελτίου «ΕΚΚΛΗΣΙΑ» της Εκ¬ 
κλησίας της Ελλάδος. 

Ο Κανονισμός αυτός να δημοσιευθεί δια της Εφη¬ 
μερίδος της Κυβερνήσεως και του επισήμου δελτίου 
«ΕΚΚΛΗΣΙΑ» της Εκκλησίας της Ελλάδος. 

Αθήνα, 22 Ιουνίου 2010 

Ο Πρόεδρος 
| Ο Αθηνών ΙΕΡΩΝΥΜΟΣ 

-♦- 

( 2 ) 

ΚΑΝΟΝΙΣΜΟΣ ΥΠ’ ΑΡΙΘΜ. 211/2010 

Κωδικοποίησις και συμπλήρωσις διατάξεων περί λει¬ 
τουργίας της ΕΚΚΛΗΣΙΑΣΤΙΚΗΣ ΚΕΝΤΡΙΚΗΣ ΥΠΗΡΕ¬ 
ΣΙΑΣ ΟΙΚΟΝΟΜΙΚΩΝ (Ε.Κ.Υ.Ο.) 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. Τ ις διατάξεις των άρθρων 3 παρ. 1,13 του Συντάγ¬ 
ματος, 

2. Τις διατάξεις των άρθρων 1 παρ. 4, 3, 4 περ. ε, 9, 36 
παρ. 6, 42, 46 παρ. 2 και 47 παρ. 2 του ν. 590/1977 «Περί 
του Καταστατικού Χάρτου της Εκκλησίας της Ελλάδος» 
(Φ.Ε.Κ. Α' 146). 

3. Τις διατάξεις του άρθρου 3 του ν. 1811/1988 (Φ.Ε.Κ. 
Α' 231), 

4. Την διάταξιν του άρθρου 1 παρ. 2 του υπ’ αριθμ. 3/1977 
Κανονισμού της Εκκλησίας της Ελλάδος «Περί αρμοδιοτή¬ 
των, συνθέσεως και λειτουργίας του Ανωτάτου Υπηρεσι¬ 
ακού Συμβουλίου της Εκκλησίας της Ελλάδος» (Α'273), 

5. την ανάγκην συμπληρώσεως και τροποποιήσεως 
διατάξεων επί σκοπώ βελτιώσεως των δομών της Υπη- 

ρεσίας και της περαιτέρω προστασίας και αξιοποιήσεως 
της περιουσίας της Εκκλησίας της Ελλάδος, 

6. την από 5.5.2010 γνωμάτευσιν του Ειδικού Νομικού 
Συμβούλου της Ιεράς Συνόδου της Εκκλησίας της Ελ¬ 
λάδος, 

7. την από 21.4.2010 πρότασιν της Δ.Ε. της Ε.Κ.Υ.Ο., 

8. την από 6.5.2010 Απόφασιν της Δ.Ι.Σ., 

9. την από 23.6.2010 έγκρισιν της Ι.Σ.Ι., ψηφίζει: 

Τον υπ’ αριθμ. 211/2010 ΚΑΝΟΝΙΣΜΟΝ έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 211/2010 
«Κωδικοποίησις και συμπλήρωσις διατάξεων περί λει¬ 
τουργίας της ΕΚΚΛΗΣΙΑΣΤΙΚΗΣ ΚΕΝΤΡΙΚΗΣ ΥΠΗΡΕ¬ 
ΣΙΑΣ ΟΙΚΟΝΟΜΙΚΩΝ (Ε.Κ.Υ.Ο.)» 

ΚΕΦΑΛΑΙΟΝ Α' 

Άρθρον1 

1. Η συσταθείσα, δια του υπ’ αριθμ. 100/1998 Κανονι¬ 
σμού (ΦΕΚ Α' 261/20.11.1998), Εκκλησιαστική Κεντρική 
Υπηρεσία Οικονομικών (Ε.Κ.Υ.Ο.) τελεί υπό την άμεσον 
εποπτείαν της Ιεράς Συνόδου της Εκκλησίας της Ελ¬ 
λάδος. 

2. Η λειτουργία αυτής διέπεται υπο των Ιερών Κανό¬ 
νων, τους νόμους του Κράτους, και δη τον ν. 590/1977 
(Καταστατικόν Χάρτην της Εκκλησίας της Ελλάδος), και 
τους Κανονισμούς της Ιεράς Συνόδου. 

3. Η υπ’ αυτής ασκουμένη Διοίκησις και Διαχείρισις 
αποσκοπεί εις την προαγωγήν του πνευματικού έργου 
της Εκκλησίας, εις την διακονίαν του Λαού της Ελλάδος 
και εις την κοινωνικήν προσφοράν και αλληλεγγύην. 

Άρθρον 2 

1. Η Ε.Κ.Υ.Ο., ως Υπηρεσία της Εκκλησίας της Ελλάδος, 
διοικεί, διαχειρίζεται και αξιοποιεί 

α. άπασαν την περιελθούσαν εις την διοίκησιν και 
διαχείρισιν της Εκκλησίας της Ελλάδος ρευστοποιητέαν 
μοναστηριακήν, κινητήν και ακίνητον, περιουσίαν, 
β. άπασαν την πέραν ταύτης κινητήν και ακίνητον 
περιουσίαν του πρώην Ο.Δ.Ε.Π., 

γ. άπαντα τα κινητά και ακίνητα περιουσιακά στοιχεία, 
τα οποία περιήλθον εις το Εκκλησιαστικόν Νομικόν Πρό- 
σωπον της Εκκλησίας της Ελλάδος από της καταστά- 
σεως Αυτής ως διαδόχου του Ο.Δ.Ε.Π. κατά τόν νόμον 
1811/1988 ή θα περιέλθουν εις Αυτήν καθ’ οιονδήποτε 
τρόπον εις το μέλλον. 

2. Η Ε.Κ.Υ.Ο., συμφώνως τω άρθρω 46 παρ. 3 του ν. 
590/1977 και τω άρθρω 52 παρ. 2 του ν. 2778/1999, σχε¬ 
διάζει και επιμελείται, κατόπιν εγκρίσεως της Δ.Ι.Σ., της 
ιδρύσεως υπό της Εκκλησίας της Ελλάδος Α.Ε. και Ε.Π.Ε. 
και μη κερδοσκοπικών εταιρειών και της συμμετοχής 
Της εις αυτάς, προτείνει προς την Δ.Ι.Σ. τα μέλη του 
Δ.Σ. των εταιριών εις τας οποίας μετέχει αμέσως ή 
εμμέσως η Εκκλησία της Ελλάδος και εισηγείται προς 
την Δ.Ι.Σ. εν γένει περί των της ιδρύσεως και συμμετο¬ 
χής Της εις εταιρείας δυνάμει πάσης γενικής ή ειδικής 
διατάξεως νόμου. 

3. Κατόπιν ειδικών Αποφάσεων της Δ.Ι.Σ. δύναται να 
μετέχη εις προτεινομένας συνεργασίας οικονομικού, 
επικοινωνιακού και πολιτιστικού περιεχομένου μετά 
εξουσιοδοτημένων φορέων άλλων Ορθοδόξων Εκκλη¬ 
σιών (άρθρον 9 παρ. δ του ν. 590/1977). 

Άρθρον 3 

Η Ε.Κ.Υ.Ο., ως Υπηρεσία της Εκκλησίας της Ελλάδος 
(διαδόχου του πρώην Ο.Δ.Ε.Π. κατ’ άρθρον 3 παρ. 2 της 


δια του άρθρου πρώτου του ν. 1811/1988 κυρωθείσης 
από 11.5.1988 Συμβάσεως), έχει την αρμοδιότητα εκδό- 
σεως οικοδομικών αδειών και διενεργείας ελέγχων δί 
εκκλησιαστικός κατασκευάς, συμφώνως τω άρθρω 47 
παρ. 2 του ν. 590/1977 και τω άρθρω 5 παρ. 14 του ν. 
2940/2001, ως και της παρακολουθήσεως και στηρίξεως 
εκκλησιαστικών έργων. 

Η εν λόγω αρμοδιότης ασκείται συμφώνως προς Τις 
διατάξεις του παρόντος δια του παρ’ αυτή Γραφείου 
Ναοδομίας, της Διευθύνσεως Τεχνικών Υπηρεσιών, το 
οποίον αναβιβάζεται εις «Διεύθυνσιν Ναοδομίας». 

ΚΕΦΑΛΑΙΟΝ Β' 

ΔΙΑΡΟΡΩΣΙΣ ΤΩΝ ΟΙΚΟΝΟΜΙΚΩΝ 
ΚΑΙ ΤΕΧΝΙΚΩΝ ΥΠΗΡΕΣΙΩΝ 

Αρθρον 4 

Η Ε.Κ.Υ.Ο. έχει την ακόλουθον διάρθρωσιν: 

1. Διοικούσα Επιτροπή (Δ.Ε.) 

2. Γ ενική Διεύθυνσις 

2.1. Διεύθυνσις Διοικήσεως 

2.2. Διεύθυνσις Περιουσίας 

2.3. Διεύθυνσις Οικονομικών 

2.4. Διεύθυνσις Τεχνικών Υπηρεσιών 

2.5. Διεύθυνσις Ναοδομίας 

2.6. Γ ραφείον Γ ενικής Διευθύνσεως, Συντονισμού προ¬ 
γραμμάτων και Δημοσίων Σχέσεων 

2.7. Γραμματεία Δ.Ε. 

2.8. Γ ραφείον Νομικών Υποθέσεων 

2.9. Γ ραφείον Προγραμματισμού 

2.10. Γραφείον Μακεδονίας - Θράκης 

2.11. Γ ραφείον Δημοσίων Σχέσεων 

ΚΕΦΑΛΑΙΟΝ Γ 

ΛΕΙΤΟΥΡΓΙΑ ΤΩΝ ΟΙΚΟΝΟΜΙΚΩΝ ΚΑΙ ΤΕΧΝΙΚΩΝ 
ΥΠΗΡΕΣΙΩΝ ΔΙΟΙΚΟΥΣΑ ΕΠΙΤΡΟΠΗ (Δ.Ε.) 

Άρθρον 5 

Ιεραρχική θέσις και σύνθεσις της Δ.Ε. 

1. Η Δ.Ε. είναι η υπερκειμένη ιεραρχικώς βαθμίς της 
Υπηρεσίας ταύτης, ελέγχουσα και συντονίζουσα τας 
δραστηριότητας αυτής. 

2. Συγκροτείται εκ τριών Αρχιερέων, ενός Ηγουμένου 
Ιεράς Μονής και τριών λαϊκών, επιστημόνων εγνωσμένου 
κύρους, εχόντων γνώσεις και εμπειρίαν περί τα οικονο¬ 
μικά και νομικά θέματα. 

3. Πρόεδρος της Επιτροπής είναι ο έχων τα πρεσβεία 
της Αρχιερωσύνης Αρχιερεύς. 

4. Γενικός Εισηγητής της Δ.Ε. είναι ο Γενικός Διευ¬ 
θυντής. Απαντα τα θέματα των υπηρεσιών της Ε.Κ.Υ.Ο. 
δια την λήψιν αποφάσεων εισηγείται ο Γενικός Διευ¬ 
θυντής, τηρουμένων των διαδικασιών της ιεραρχικής 
προωθήσεώς των. 

5. Γραμματεύς ορίζεται υπό της Δ.Ε. κληρικός η λαϊκός 
της Υπηρεσίας ταύτης. 

Αρθρον 6 

Συγκρότησις της Δ.Ε. 

1. Τα Μέλη της Δ.Ε. διορίζονται μετά των αναπληρω¬ 
τών αυτών, δϊ αποφάσεως της Διαρκούς Ιεράς Συνόδου 
(Δ.Ι.Σ.), δια μίαν τριετίαν, δυναμένην να ανανεούται. 

2. Η Δ.Ι.Σ. δύναται, δϊ ητιολογημένης αποφάσεως Αυ¬ 
τής, να αντικαταστήση, ωρισμένα ή άπαντα τα Μέλη 
της Δ.Ε., τακτικά ή αναπληρωματικά, δια το υπόλοιπον 
της θητείας των, εφ’ όσον συντρέχει αποχρών προς 
τούτο λόγος. 

Άρθρον 7 

Λειτουργία της Δ.Ε. 

1. Η Δ.Ε. ευρίσκεται εν απαρτία παρόντων τουλάχιστον 
πέντε Μελών αυτής εξ ων τρία κληρικό. 

2. Αι αποφάσεις αυτής λαμβάνονται κατά πλειονοψη¬ 
φίαν. Εν ισοψηφία υπερισχύει η ψήφος του Προέδρου. 

3. Ενισχυμένη πλειοψηφία τουλάχιστον εκ πέντε ψή¬ 
φων απαιτείται: 

α. Δια τας δικαιοπραξίας της παρ. 2 και της παρ. 3 
στοιχ. δ του άρθρου 8 του παρόντος. 

β. Δια την χρησιμοποίησιν των διαθεσίμων ή των 
κονδυλίων εκ του Προϋπολογισμού της Ε.Κ.Υ.Ο. προς 
αγοράν κινητών αξιών ή ακινήτων. 

γ. Δια την αγοράν ή πώλησιν ή αξιοποίησιν ή μετα¬ 
τροπήν μετοχών, δια την κατασκευήν κτιρίων και έργων 
υποδομής, αγοράν ακινήτων κ.λ.π. 

δ. Δια την συμμετοχήν της Εκκλησίας της Ελλάδος 
εις επιχειρήσεις, δια την υπ’ Αυτής ίδρυσιν Α.Ε. ή Ε.Π.Ε. 
ή μη κερδοσκοπικών εταρειών, δί επιχορηγήσεις άνω 
των τριάκοντα χιλιάδων ευρώ (30.000,00 €), δια την μεί- 
ωσιν ή διατήρησιν σταθερού μισθώματος δια χρονικόν 
διάστημα άνω των τριών ετών, δια την πώλησιν ακινή¬ 
των, δια τον δανεισμόν υπό Πιστωτικών ή Επενδυτικών 
Ιδρυμάτων, δια την χορήγησιν εγγυήσεων υπό της Ιδίας 
υπέρ των εκκλησιαστικών Α.Ε. ή Ε.Π.Ε. ή μη κερδοσκοπι¬ 
κών εταιρειών και δια την παραχώρησιν ακινήτων προς 
διαχείρισιν από τας εκκλησιαστικός Α.Ε. ή Ε.Π.Ε. ή μη 
κερδοσκοπικός εταιρείας. 

ε. Δια την συμμετοχήν εις ομόλογα, αμοιβαία κεφά¬ 
λαια, Γβροε και εν γένει εις τραπεζικά καί χρηματοοι¬ 
κονομικά προϊόντα. 

4. Τα Πρακτικά εκάστης Συνεδριάσεως καταχωρίζο¬ 
νται εις Η/Υ και Οϋ και εκτυπούμενα βιβλιοδετούνται 
μετά των συνοδευτικών στοιχείων εκάστου θέματος, 
επικυρούνται δε κατά την έναρξιν της επομένης Συνε- 
δριάσεως και εν συνεχεία υπογράφονται δεόντως. Τα 
Πρακτικά τηρούνται εις δύο πρωτότυπα, εξ ων το μεν εν 
εις το Αρχείον της Γραμματείας της Δ.Ε. το δε έτερον 
εις το Κεντρικόν Αρχείον της Υπηρεσίας. Ενυπόγραφα 
αντίγραφα τούτων εκδίδει ο Γραμματεύς της Δ.Ε. κα¬ 
τόπιν εντολής του Γ εν. Διευθυντού. 

Επί επειγόντων θεμάτων τα Πρακτικά συντάσσονται 
και επικυρούνται αυθημερόν υπό του Προέδρου της 
Δ.Ε., του Γ εν. Διευθυντού της Υπηρεσίας και του Γ ραμ- 
ματέως. 

5. Επείγοντα θέματα εκτός ημερήσιας διατάξεως, 
συζητούνται εις την Δ.Ε. μετά από πρότασιν του Γ ενικού 
Διευθυντού και σύμφωνον γνώμην της πλειονοψηφίας 
των Μελών Της. 

6. Τα Μέλη της Δ.Ε. δύνανται να αιτούνται από τον 
Γ εν. Διευθυντήν ή τας αρμοδίας Διευθύνσεις πάντα τα 
χρήζοντα μελέτης στοιχεία εκ των φακέλλων των υπό 
εξέτασιν θεμάτων της Ημερήσιας Διατάξεως, προκει- 
μένου να διαμορφώσουν γνώμην επ’ αυτών. 

Άρθρον 8 

Αρμοδιότητες της Δ.Ε. 

1. α. Η Διοικούσα Επιτροπή αποφασίζει επί παντός 
θέματος αναγομένου εις τας εν άρθρω 2 του παρό¬ 
ντος Κανονισμού περιγραφομένας αρμοδιότητας της 
Υπηρεσίας ταύτης. 

β. Αι αποφάσεις λαμβάνονται κατόπιν γραπτών ειση¬ 
γήσεων του Γ εν. Διευθυντού της Ε.Κ.Υ.Ο., καταχωριζομέ- 
νων επακριβώς εις τα Πρακτικά. Αι εισηγήσεις προσυ¬ 
πογράφονται υπό των εκάστοτε αρμοδίων Διευθύνσεων 
και περιλαμβάνουν κατά περίπτωσιν και Γνωμοδότησιν 
του Γ ραφείου Νομικών Υποθέσεων. 


2. Αι αποφάσεις της Δ.Ε. είναι οριστικοί, εκτός εάν 
αφορούν εις την αγοράν ή πώλησιν χρεωγράφων, εις 
την αγοράν ή πώλησιν ή αντιπαροχήν ή ανταλλαγήν 
ακινήτων ή την μακροχρόνιον μίσθωσιν τούτων (αρχικήν 
μίσθωσιν πέραν της δωδεκαετίας ή ανανέωσιν πέραν 
της εξαετίας) ή την μίσθωσιν δί ανταλλάγματος ή μη¬ 
νιαίου μισθώματος αντιστοίχως, αξίας ανώτερος των 
δέκα χιλιάδων ευρώ (10.000,00 €), οπότε χρήζουν της 
εγκρίσεως της Δ.Ι.Σ. δια να καταστούν οριστικοί. 

3. Η Διοικούσα Επιτροπή : 

α. Εγκρίνει τους όρους των Διακηρύξεων και τα απο¬ 
τελέσματα των πλειοδοτικών ή μειοδοτικών Διαγωνι¬ 
σμών μετά των σχετικών τευχών δια συμβάσεις έργων, 
προμηθειών, υπηρεσιών προϋπολογισμού συνολικής 
δαπάνης έως πεντακοσίων χιλιάδων ευρώ (500.000 €) 
πλέον Φ.Π.Α.. Δια συμβάσεις ανωτέρας δαπάνης ειση- 
γείται προς την Δ.Ι.Σ. επί των ανωτέρω θεμάτων. 

β. Εγκρίνει τα αποτελέσματα των δημοπρασιών και 
διαγωνισμών των αφορώντων εις δικαιοπραξίας της 
παρ. 2 του παρόντος άρθρου ή εις μισθώσεις ακινή¬ 
των με μηνιαίον μίσθωμα έως και δέκα χιλιάδων ευρώ 
( 10.000 €). 

γ. Ψηφίζει αφ’ ενός μεν τον Προϋπολογισμόν και αφ’ 
ετέρου τον Απολογισμόν και τον Ισολογισμόν εκάστου 
έτους, τούς οποίους υποβάλλει εις την Δ.Ι.Σ. προς έγκρι- 
σιν. Ο Προϋπολογισμός, ο Απολογισμός και ο Ισολο¬ 
γισμός συνοδεύονται υπό αντιστοίχων Εκθέσεων της 
Διευθύνσεως Δημοσιονομικού Ελέγχου. 

δ. Αποφασίζει περί δικαστικών και εξωδίκων συμβι¬ 
βασμών, διαιτησίας, παραιτήσεων από δικαίωμα αγω¬ 
γής ή ένδικα μέσα, που έχουν σχέσιν με την εν γένει 
εκκλησιαστικήν περιουσίαν. Εφ’ όσον οι συμβιβασμοί, 
διαιτησίαι, παραιτήσεις συνεπάγονται δαπάνην ανω- 
τέραν της αναφερόμενης εις το εδάφιον α εισηγείται 
σχετικώς προς την Δ.Ι.Σ., η οποία λαμβάνει την τελικήν 
απόφασιν. 

ε. Εισηγείται την τροποποίησιν του Εσωτερικού Κα¬ 
νονισμού συστάσεως των θέσεων του προσωπικού και 
της ειδικωτέρας διαρθρώσεως και λειτουργίας των επί 
μέρους Διευθύνσεων και Γ ραφείων της Υπηρεσίας ταύ¬ 
της, την οποίαν εγκρίνει η Δ.Ι.Σ.. 

στ. Προτείνει εις την Δ.Ι.Σ. τον διορισμόν τακτικών 
υπαλλήλων εις υπαρχούσας κενάς οργανικός θέσεις 
μονίμου ή ειδικού επιστημονικού ή βοηθητικού προσω¬ 
πικού, ως και την πρόσληψιν προσωπικού με σύμβασιν 
εργασίας ωρισμένου χρόνου άνω των οκτώ μηνών ή με 
σύμβασιν έργου. 

ζ. Αποφασίζει δια την πρόσληψιν προσωπικού εις την 
Ε.Κ.Υ.Ο. με συμβάσεις εργασίας ωρισμένου χρόνου, μη 
υπερβαινούσας τους οκτώ μήνας ή συμβάσεως έργου, 
προς αντιμετώπισιν απροβλέπτου ή επειγούσης ή ειδι¬ 
κής υπηρεσιακής ανάγκης. 

η. Αποφασίζει δια την ανανέωσιν των συμβάσεων του 
προσωπικού, την σύναψιν συμβάσεων με Ιατρόν εργασί¬ 
ας και ημερομίσθιον εργατοτεχνικόν προσωπικόν. 

θ. Εγκρίνει τας δαπάνας ποσών από είκοσι χιλιά¬ 
δων ευρώ (20.000,00 €) έως πεντήκοντα χιλιάδων ευρώ 
(50.000,00 €). Δί ανωτέρας του ποσού αυτού δαπάνας 
εισηγείται εις την Δ.Ι.Σ. την έγκρισίν των. 

ι. Εγκρίνει, προς αντιμετώπισιν μικροδαπανών είτε 
της Αρχιγραμματείας της Ιεράς Συνόδου, είτε των Συ¬ 
νοδικών Επιτροπών, είτε της Ε.Κ.Υ.Ο., την προκαταβο¬ 
λήν ποσού έως επτά χιλιάδων ευρώ (7.000,00 €), επί 
αποδόσει λογαριασμού, του οποίου υπόλογος είναι ο 
εκάστοτε οριζόμενος διαχειριστής αυτού. 

ια. Μελετά και εγκρίνει τας προτεινομένας διεθνείς 
συμμέτοχός οικονομικού, επικοινωνιακού και πολιτιστι- 

κού χαρακτήρος μετά των Πατριαρχείων και των λοιπών 
Ορθοδόξων Εκκλησιών, κατά το άρθρ. 2 παρ. 3 του 
παρόντος Κανονισμού. 

ιβ. Κατόπιν Εισηγήσεως του Γενικού Διευθυντού 
ορίζει ένα εκ των Διευθυντών ως αναπληρωτήν του 
απουσιάζοντος ή δί οιανδήποτε αιτίαν κωλυόμενου Γεν. 
Διευθυντού. 

ιγ. Ενεργεί, ητιολογημένως, ό,τι ενδείκνυται δια την 
εύρυθμον λειτουργίαν της Υπηρεσίας υπό την επιφύ- 
λαξιν των ανωτέρω εδαφίων και των αρμοδιοτήτων 
της Δ.Ι.Σ.. 

Άρθρον 9 

Αρμοδιότητες του Προέδρου της Δ.Ε. 

1. Ο Πρόεδρος της Δ.Ε.: 

α. Προεδρεύει των τακτικών και εκτάκτων Συνεδριά¬ 
σεων της Δ.Ε., αναπληρούμενος υπό του νομίμου ανα- 
πληρωτού του. 

β. Συγκαλεί εις τακτικός συνεδριάσεις την Δ.Ε. άπαξ 
τουλάχιστον του μηνός, εκτάκτως δε οσάκις ήθελε κρί¬ 
νει αναγκαίον. 

γ. Ο Πρόεδρος της Δ.Ε. και ο Γεν. Διευθυντής είναι 
σύνδεσμοι μεταξύ της Ε.Κ.Υ.Ο. και της Συνοδικής Επι¬ 
τροπής επί των Οικονομικών. 

δ. Συνεργάζεται μετά του Γεν. Διευθυντού της Υπη¬ 
ρεσίας δια την σύνταξιν της Ημερήσιας Διατάξεως της 
Δ.Ε., την οποίαν υπογράφει και συγκοινοποιεί μετά της 
Προσκλήσεως προς τα Μέλη αυτής, δί οιουδήποτε προ- 
σφόρου μέσου, τουλάχιστον τέσσαρας (4) ημέρας προ 
της Συνεδριάσεως. 

ε. Ελέγχει την απαρτίαν της Συνεδριάσεως και φρο¬ 
ντίζει δια την τήρησιν των Πρακτικών, έχων την απο¬ 
κλειστικήν περί τούτων ευθύνην. 

στ. Υπογράφει ως εκπρόσωπος της Ε.Κ.Υ.Ο. της 
Εκκλησίας της Ελλάδος συμβάσεις εχούσας αντικεί- 
μενον άνω του ποσού του ενός εκατομμυρίου ευρώ 
( 1 . 000 . 000,00 €). 

ζ. Εγκρίνει δαπάνας ποσού άνω των δέκα χιλιάδων 
ευρώ (10.000,00 €) και μέχρι του ποσού των είκοσι χι¬ 
λιάδων ευρώ (20.000,00 €). 

η. Αποφαίνεται, ως τελικός κριτής, επί των Εκθέσεων 
Υπηρεσιακής Ικανότητος των Διευθυντών. 

θ. Συνεννοείται μετά του Γεν. Διευθυντού δια παν 
θέμα το οποίον κατά την κρίσιν του χρήζει προωθήσε- 
ως ή θα συμβάλη εις την πλέον εύρυθμον λειτουργίαν 
της Υπηρεσίας. 

2. Δια κοινής Αποφάσεως του Προέδρου και του Γ εν. 
Διευθυντού της Ε.Κ.Υ.Ο. δύναται να ασκήται αρμοδιό- 
της της Δ.Ε., κατόπιν προηγουμένης ενημερώσεως του 
Προέδρου της Δ.Ι.Σ., επί θεμάτων ζωτικής σημασίας ή 
μη δεκτικών αναβολής και εφ’ όσον δεν είναι εφικτή η 
σύγκλησις της Δ.Ε., ανακοινουμένων των Αποφάσεων 
αυτών εις την πρώτην μετά ταύτα Συνεδρίαν της Δ.Ε. 
και εγκρινομένων υπ’ αυτής. 

3. Δια κοινής εισηγήσεως του Προέδρου και του Γ εν. 
Διευθυντού προτείνονται εις την Δ.Ε. αι διεθνείς συμ¬ 
μέτοχοι της Ε.Κ.Υ.Ο. οικονομικού, επικοινωνιακού και 
πολιτιστικού χαρακτήρος. 

4. Κατόπιν προσκλήσεως του Προέδρου δύνανται να 
συμμετέχουν μετά γνώμης και άνευ ψήφου εις συνεδρι¬ 
άσεις της Δ.Ε. ειδικοί επιστήμονες, σύμβουλοι της Εκ¬ 
κλησίας της Ελλάδος, ως επίσης και αναπληρωματικά 
μέλη της Δ.Ε.. 

ΓΕΝΙΚΗ ΔΙΕΥΘΥΝΣΙΣ 
Αρθρον 10 

1. Η θέσις του Γ ενικού Διευθυντού (μία) πληρούται 
δια μίαν τριετίαν, ανανεουμένη κατά την κρίσιν της 
Δ.Ι.Σ., είτε εκ των Διευθυντών της Υπηρεσίας, είτε δί 
απευθείας διορισμού, υπό της Δ.Ι.Σ., επιστήμονος εγνω¬ 


σμένου κύρους και ήθους, έχοντος επιδείξει εξαιρετικήν 
δημοσίαν προσφοράν, διοικητικήν ικανότητα και πίστιν 
εις την προαγωγήν του έργου της Εκκλησίας. 

2. Εις την θέσιν αυτήν δύναται να διορισθή, υπό της Δ.Ι.Σ. 
και κληρικός παντός βαθμού, αναλογών προσόντων. 

Αρθρον 11 

Αρμοδιότητες Γ ενικού Διευθυντού 

Ο Γ ενικός Διευθυντής ασκεί τας ακολούθους αρμο¬ 
διότητας : 

1. Διευθύνει, ασκεί την εποπτείαν επί των υπαγομένων 
εις την Ε.Κ.Υ.Ο. Διευθύνσεων και Γραφείων και παρα¬ 
κολουθεί, εις το πλαίσιον των εκάστοτε εντολών της 
Δ.Ι.Σ., τα της πορείας και των αποτελεσμάτων (ως εκ¬ 
πρόσωπος του μετόχου - Εκκλησίας της Ελλάδος) των 
ιδρυομένων υπό της Δ.Ι.Σ. Α.Ε. και Ε.Π.Ε. και λοιπών εται¬ 
ρειών, τας οποίας ιδρύει ή συμμετέχει ή κατά το νόμον 
είναι μέτοχος η Εκκλησία της Ελλάδος (λ.χ. άρθρον 40 
ν. 3756/2009), των διαχειριζομένων περιουσιακά στοιχεία 
ή θέματα οικονομικού ή επικοινωνιακού ή πολιτιστικού 
χαρακτήρος της Εκκλησίας της Ελλάδος ή των φορέων 
Αυτής των επιχορηγουμένων εκ του Προϋπολογισμού 
της Ε.Κ.Υ.Ο. εις ποσοστόν άνω του 20% του συνολικού 
Προϋπολογισμού των. 

2. Εισηγείται προς την Δ.Ε. τας υπό των Διευθύνσεων 
και Γ ραφείων υποβαλλομένας υποθέσεις και παρίσταται 
εις τας Συνεδριάσεις αυτής άνευ ψήφου. 

3. Εισηγείται εις τον Πρόεδρον της Δ.Ε. τα θέματα 
της Ημερήσιας Διατάξεως εκάστης Συνεδριάσεως και 
ενημερώνει τούτον ως και την Δ.Ε. περί των στοιχείων 
των οικείων φακέλων. 

4. Παρακολουθεί την εξέλιξιν των διεθνών οικονομι¬ 
κών, επικοινωνιακών και πολιτιστικών συμπράξεων της 
Εκκλησίας της Ελλάδος μετά των άλλων Ορθοδόξων 
Εκκλησιών και εισηγείται δεόντως εις την Δ.Ε. 

5. Συντάσσει κατ’ έτος τας Υπηρεσιακός Εκθέσεις 
των Διευθυντών και των Προϊσταμένων των απ’ ευθείας 
υπαγομένων εις την Γ εν. Διεύθυνσιν Γ ραφείων. 

6. Εκτελεί τας αποφάσεις της Δ.Ε. και της Δ.Ι.Σ. αι 
οποίαι είναι υποχρεωτικοί. 

7. Υπογράφει ως εκπρόσωπος της Ε.Κ.Υ.Ο. της Εκ¬ 
κλησίας της Ελλάδος απάσας τας συμβάσεις, εφ’ όσον 
δε υπερβαίνουν το κατά την παράγραφον 10 ποσόν 
αρμοδιότητός του κατόπιν πληρεξουσιοδοτήσεως της 
Δ.Ε. ή του Προέδρου αυτής ή της Δ.Ι.Σ. αναλόγως της 
αξίας των. 

8. Προβαίνει εις ανανέωσιν των πάσης φύσεως κατα¬ 
θέσεων, ομολόγων και λοιπών αξιογράφων. 

9. Αποφασίζει μετά της Διευθύνσεως Οικονομικών δια 
συμμετοχήν εις την αύξησιν του Μετοχικού Κεφαλαίου 
των Τραπεζικών και λοιπών Πιστωτικών Ιδρυμάτων, των 
οποίων η Εκκλησία της Ελλάδος κατέχει μετοχάς. Αι 
πράξεις της Γ εν. Διευθύνσεως των παρ. 8 και 9 δύνανται 
να λάβουν χώραν μόνον κατόπιν εξουσιοδοτήσεως της 
Δ.Ε.. Αι εν λόγω αποφάσεις ανακοινούνται προς την 
Δ.Ι.Σ. κατά την αμέσως επομένην της λήψεως τούτων 
Συνεδρίαν Αυτής και εγκρίνονται υπ’ Αυτής. 

10. Εγκρίνει δαπάνας μέχρι του ποσού των δέκα 
χιλιάδων ευρώ (10.000,00 €), απαγορευμένης της κα- 
τατμήσεως του ποσού της αυτής δαπάνης καθ’ όλον 
το έτος, μη θεωρουμένης όμως ως κατατμήσεως της 
πληρωμής των νομίμων αποδοχών (μισθών, επιδομά¬ 
των, προσαυξήσεων, κρατήσεων δί Ασφαλιστικά Ταμεία 
κ.λ.) των υπαλλήλων της I. Συνόδου και της Ε.Κ.Υ.Ο., 
της καταβολής υποτροφιών, αποζημιώσεων εις Μέλη 
της Δ.Ι.Σ. ή της Δ.Ε. ή Επιτροπών, δαπανών εκ δικα¬ 
στικών αποφάσεων και προστίμων ή ετέρων δαπανών 
προκυπτουσών κατά διαφορετικά διαστήματα, ως λ.χ. 
αι πάσης φύσεως συνδρομαί, η αποστολή εγγράφων, 
βιβλίων ή εντύπων, η δημοσίευσις ανακοινώσεων κ.λπ., 

η αγορά καυσίμων, η πληρωμή κοινοχρήστων δαπανών 
και δαπανών προς οργανισμούς κοινής ωφελείας, η 
πληρωμή δαπανών συντηρήσεως ανελκυστήρων, κλι¬ 
ματιστικών, υδραυλικών, ξυλουργικών, ηλεκτρολογικών 
και λοιπών εγκαταστάσεων, ως και εν γένει επισκευής 
και συντηρήσεως ακινήτων ιδιοκτησίας της Εκκλησί¬ 
ας της Ελλάδος, εφ’ όσον αφορούν εις διαφορετικόν 
κτίριον ή διαφορετικόν ακίνητον του αυτού κτιρίου ή 
διαφορετικόν αντικείμενον εργολαβίας, η πληρωμή 
δαπανών προμήθειας ηλεκτρομηχανολογικού υλικού 
και προγραμμάτων Η/Υ, η καταβολή μισθωμάτων δια 
χρονομισθώσεως (Ιθαείηρ), η συντήρησις και επισκευή 
υπηρεσιακών αυτοκινήτων, η προμήθεια αναλωσίμων 
ειδών γραφείου, ανταλλακτικών, ειδών καθαριότητος, 
η αγορά δώρων δια εθιμοτυπικούς λόγους, αι δαπάναι 
δημοσίων σχέσεων, φιλοξενίας, δεξιώσεων και οδοιπο¬ 
ρικών εξόδων, είτε διαφορετικών προσώπων είτε των 
αυτών μεν αλλά κατά διαφορετικά διαστήματα, αι δα¬ 
πάναι εθιμοτυπίας, συνεδρίων, ημερίδων, εκπαιδεύσεως 
και μετεκπαιδεύσεως προσωπικού κ,λπ.. 

Τα ως άνω ισχύουν και δια τας δαπάνας τας ανα- 
γομένας εις την αρμοδιότητα του Προέδρου ή της Δ.Ε. 
τηρουμένων εις απάσας τας ανωτέρω περιπτώσεις των 
ισχυουσών διατάξεων περί αναθέσεως έργων, προμη¬ 
θειών και υπηρεσιών. 

11. Εις επειγούσας περιπτώσεις αποστολής εντός ή 
εκτός Ελλάδος Εκπροσώπων της Εκκλησίας της Ελλά¬ 
δος ή Επιτροπών δύναται να εκδίδη Χρηματικά Εντάλ¬ 
ματα Προκαταβολής μέρους ή του συνόλου της προ- 
βλεπομένης δαπάνης, επί αποδόσει λογαριασμού παρά 
του υπολόγου αυτής. Η απόφασις αυτή θα κοινοποιήται 
εις την Δ.Ε. κατά την αμέσως μετά την λήψιν τούτης 
Συνεδρίαν αυτής και θα εγκρίνεται υπ’ αυτής. 

12. Αναθέτει, μετά από Εισήγησιν Επιτροπής αποτε- 
λουμένης υπό των Διευθυντών Διοικήσεως, Περιουσίας 
και Οικονομικών, την φύλαξιν των ακινήτων, μεταλλείων 
κ.λπ. εις πεπειραμένους φύλακας ή εταιρείας και τον 
καθαρισμόν των ακινήτων (κτιρίων, οικοπέδων, δασών) 
εις κατάλληλα συνεργεία. 

13. Μονογράφει πάντα τα εισερχόμενα έγγραφα και 
υπογράφει τα εξερχόμενα. 

14. α. Εκπροσωπεί την Εκκλησίαν της Ελλάδος, ως το 
καθ’ όλου Εκκλησιαστικόν Ν.Π.Δ.Δ. επί των θεμάτων της 
εκκλησιαστικής περιουσίας, ενώπιον παντός Δικαστηρί¬ 
ου και πόσης Διοικητικής Αρχής, κατόπιν προηγουμένης 
εγγράφου εξουσιοδοτήσεως του Μακ. Αρχιεπισκόπου. 

β. Αποφασίζει, κατόπιν Εισηγήσεως του Γραφείου 
Νομικών Υποθέσεων ή των υπ’ αυτόν Διευθύνσεων, περί 
της εγέρσεως αγωγών υπό της Εκκλησίας της Ελλάδος, 
ασκήσεως ενδίκων μέσων και λήψεως παντός δικαστι¬ 
κού μέτρου προς διασφάλισιν της εκκλησιαστικής πε¬ 
ριουσίας, ενημερώνων κατά τακτά χρονικά διαστήματα 
δια τας εν λόγω ενεργείας του την Δ.Ε. 

γ. Διορίζει και παρέχει γενικήν ή μερικήν εξουσιο¬ 
δότησή και πληρεξουσιότητα εις δικηγόρους, είτε του 
Γ ραφείου Νομικών Υποθέσεων της Ε.Κ.Υ.Ο. είτε εξωτε¬ 
ρικούς, ίνα εκπροσωπούν την Εκκλησίαν της Ελλάδος, 
ενώπιον παντός Δικαστηρίου και εξωδίκως, δια πάσαν 
υπόθεσιν υποκειμένην εις την διαχείρισιν της Ε.Κ.Υ.Ο. 

15. Κινεί την πειθαρχικήν διαδικασίαν κατά των υπο¬ 
κειμένων εις αυτόν υπαλλήλων της Υπηρεσίας. 

16. Ενημερώνει δις του έτους την Δ.Ε. περί της εν 
γένει καταστάσεως της Υπηρεσίας, των στόχων, των 
επιδιώξεών της και της πορείας του Προϋπολογισμού. 

17. Συγκροτεί δί αποφάσεώς του Επίτροπός και Συμ¬ 
βούλια προς αντιμετώπισιν προκυπτόντων εκάστοτε 
ζητημάτων, των οποίων η θεραπεία έχει ανατεθή υπό 
της Δ.Ι.Σ. ή της Δ.Ε. εις τας Υπηρεσίας της Ε.Κ.Υ.Ο., ή 
κρίνονται αναγκαίοι υπό της Γ ενικής Διευθύνσεως δια 
την προώθησιν του έργου της Υπηρεσίας εις τον τομέα 
των αρμοδιοτήτων της. 


18. Τοποθετεί το τακτικόν και το έκτακτον προσωπι¬ 
κόν της Ε.Κ.Υ.Ο. εις τας Διευθύνσεις, Τ μήματα, Γ ραφεία 
και την Γραμματείαν της Οικονομικής Επιθεωρήσεως. 

19. Δί αποφάσεώς του, γνωστοποιουμένης προς τον 
Πρόεδρον και την Δ.Ε., αναθέτει κατά τας ανάγκας της 
Υπηρεσίας προσωρινώς καθήκοντα Διευθυντών, Τμη- 
ματαρχών η Προϊσταμένων Γ ραφείων. Επίσης δύναται 
δί αποφάσεώς του κατά τον ν. 2690/1999 να εκχωρή 
μέρος των αρμοδιοτήτων του εις Διευθυντής, Τμημα- 
τάρχας ή Προϊσταμένους Γ ραφείων δια συγκεκριμένον 
ή αόριστον χρόνον ή ομοίως να παρέχη εξουσιοδότησιν 
υπογραφής. 

ΔΙΕΥΘΥΝΣΕΙΣ 

Αρθρον 12 

Διευθυνταί 

1. Αι θέσεις των Διευθυντών (εξ) πληρούνται, είτε δια 
προαγωγής των εχόντων τα νόμιμα προσόντα υπαλλή¬ 
λων, είτε δί απευθείας διορισμού, επί τριετεί θητεία, 
επιστημόνων εξαιρετικού ήθους, οι οποίοι διαθέτουν 
διοικητικήν ικανότητα και πίστιν εις την προαγωγήν 
του έργου της Εκκλησίας. 

Εις τας θέσεις αυτός δύνανται να ορισθούν και κλη¬ 
ρικοί, αναλογών προσόντων. 

2. Οι Διευθυνταί: 

α'. Παρακολουθούν, ελέγχουν, εποπτεύουν και συ¬ 
ντονίζουν τας υπ’ αυτούς Διευθύνσεις, Τμήματα και 
Γ ραφεία. 

β'. Τηρούν επακριβώς το διέπον την Εκκλησίαν της 
Ελλάδος νομοκανονικόν καθεστώς και ευθύνονται δια 
τας προς την Γ εν. Διεύθυνσιν εισηγήσεις των. 

γ'. Συντάσσουν τας υπηρεσιακός εκθέσεις των υπ’ 
αυτούς Τμηματαρχών και Προϊσταμένων Γραφείων. 

δ'. Εισηγούνται προς τον Γενικόν Διευθυντήν ό,τι 
ενδείκνυται δια την προστασίαν, ασφάλειαν και αξιο- 
ποίησιν των περιουσιακών στοιχείων της Εκκλησίας της 
Ελλάδος και την εύρυθμον και αξιόπιστον λειτουργίαν 
των Διευθύνσεών των. 

Αρθρον13 

Τμηματάρχαι και Προϊστάμενοι Γραφείων 

1. Οι Τ μηματάρχαι και οι Προϊστάμενοι των Γ ραφείων 
έχουν τας αντιστοίχους προς τους Διευθυντάς ευθύ- 
νας και αρμοδιότητας δια τα υπ’ αυτούς Τμήματα και 
Γ ραφεία. 

2. Ούτοι συντάσσουν τας υπηρεσιακός εκθέσεις των 
υπ’ αυτούς υπηρετούντων υπαλλήλων. 

Αρθρον 14 

Οι Διευθυνταί, οι Τμηματάρχαι και οι Προϊστάμενοι 
Γ ραφείων αναφέρονται δια πάσαν ενέργειάν των εις 
τον Γεν. Διευθυντήν υπέχοντες υποχρέωσιν δια την 
υποβολήν γραπτών εισηγήσεων. 

Αρθρον 15 

Διεύθυνσις Διοικήσεως 

Εις την Διεύθυνσιν ταύτην υπάγονται: 

1. Τμήμα Διαχειρίσεως Προσωπικού: 

α. Παρακολουθεί την υπηρεσιακήν κατάστασιν του 
προσωπικού και εισηγείται ή εκτελεί τας νομίμους ενέρ¬ 
γειας. 

β. Τηρεί τους υπηρεσιακούς φακέλους του προσω¬ 
πικού. 

γ. Επιμελείται του νομίμου και κανονικού διορισμού, 
ή της προσλήψεως του προσωπικού, της λήξεως της 
υπηρεσιακής σχέσεως τούτου, καθώς και της παρακο- 
λούθησεως της καταλληλότητας και αποδοτικότητός 
του. 

δ. Εποπτεύει τα της ορθής τηρήσεως των όρων ασφα¬ 
λείας, υγιεινής, και καλής λειτουργίας των χώρων ερ¬ 
γασίας, ως επίσης και τα της ευπρεπούς παρουσίας 
και συμπεριφοράς του πάσης φύσεως προσωπικού της 
Ε.Κ.Υ.Ο. 

ε. Εκδίδει απάσας τας Βεβαιώσεις και τα Πιστοποι¬ 
ητικά της Υπηρεσίας. 

στ. Εισηγείται την κατάρτισιν και τροποποίησιν του 
Εσωτερικού Κανονισμού Αξιολογήσεως και Αποδόσεως 
Εργασίας του Προσωπικού. 

ζ. Επιλαμβάνεται των γενικωτέρων θεμάτων της Δι- 
οικήσεως και της Οργανώσεως της Υπηρεσίας. 

2. Τμήμα Προμηθειών: 

α. Επιλαμβάνεται απασών των Προμηθειών κατά τας 
νομίμους διαδικασίας. 

β. Παρακολουθεί την παραλαβήν και ασφαλή αποθή- 
κευσιν των υλικών. 

γ. Τηρεί το μητρώον παγίων, όπως ενδεικτικώς τα 
Βιβλία Επίπλων, Μηχανημάτων, Σκευών, Οχημάτων, Ηλε- 
κτρομηχανολογικού Εξοπλισμού κ.λπ.. 

δ. Εισηγείται την κατάρτισιν και τροποποίησιν του 
Εσωτερικού Κανονισμού Προμηθειών. 

3. Τμήμα Μηχανοργανώσεως: 

α. Παρακολουθεί την καλήν κατάστασιν του ηλε¬ 
κτρονικού εξοπλισμού και των ηλεκτρικών, οπτικών, 
και ηλεκτρονικών δικτύων, την αποτελεσματικότητα 
του λογισμικού των Η/Υ, ως και την αξιοποίησιν και 
αναβάθμισιν αυτών. 

β. Έχει την ευθύνην της ασφαλείας και της τηρή¬ 
σεως του Ηλεκτρονικού Κεντρικού Αρχείου της Ιεράς 
Συνόδου και της Ε.Κ.Υ.Ο., των ηλεκτρικών, οπτικών και 
ηλεκτρονικών δικτύων ως και της λειτουργίας των φω¬ 
τοτυπικών και τηλεομοιοτυπιών μηχανημάτων πασών 
των υπηρεσιών της Εκκλησίας της Ελλάδος. 

γ. Οργανώνει και παρακολουθεί την εκπαίδευσιν και 
μετεκπαίδευσιν του προσωπικού εις Η/Υ και εις τα προ¬ 
γράμματα Πληροφορικής. 

4. Γραφείον Πρωτοκόλλου και Διεκπεραιώσεως: 

α. Παραλαμβάνει, πρωτοκολλεί, διανέμει και αρχειο¬ 
θετεί πάντα τα εισερχόμενα και εξερχόμενα έγγραφα 
και Αποφάσεις της Υπηρεσίας. 

β. Φέρει την ευθύνην της ευρύθμου λειτουργίας του 
φωτοτυπείου. 

γ. Φέρει την ευθύνην της επισήμου Σφραγίδος της 
Υπηρεσίας και του Εμπιστευτικού Πρωτοκόλλου, υπό 
την άμεσον επίβλεψιν του Διευθυντού Διοικήσεως. 

Αρθρον 16 

Διεύθυνσις Περιουσίας 

Εις την Διεύθυνσιν αυτήν υπάγονται: 

1. Τμήμα Αξιοποιήσεως Περιουσίας: 

α. Συντάσσει ητιολογημένας προτάσεις (από οικονο¬ 
μικής, τεχνικής και νομικής απόψεως) περί της αποδό¬ 
σεως και αναπτύξεως της εκκλησιαστικής περιουσίας 
και της εν γένει ωφελείας εκ της αγοράς ακινήτων 
ή της ανοικοδομήσεως, αντιπαροχής, μακροχρονίου 
μισθώσεως ή πωλήσεως περιουσιακών στοιχείων της 
Εκκλησίας της Ελλάδος. 

β. Καταρτίζει και τηρεί Αρχείον Ακινήτων της 
Ε.Κ.Υ.Ο.. 

2. Τμήμα Κτηματολογίου: 

α. Παρακολουθεί και καταγράφει την κατάστασιν των 
ακινήτων της εκκλησιαστικής περιουσίας, τηρεί μετά 
πάσης υπευθυνότητος το Εκκλησιαστικόν Κτηματολό- 
γιον και είναι υπεύθυνον δια την ασφαλή αρχειοθέτησιν 
των στοιχείων αυτού. 


β. Οι εργαζόμενοι εις το τμήμα αυτό υπό πάσαν 
σχέσιν εργασίας, είναι υπεύθυνοι δια την φύλαξιν των 
κτηματολογικών στοιχείων και την παρακολούθησιν και 
τήρησιν της περί Εθνικού Κτηματολογίου νομοθεσίας. 

3. Τμήμα Διαχειρίσεως ακινήτων: 
α. Ενεργεί τα δέοντα δια την εκμίσθωσιν των ακι¬ 
νήτων και παρακολουθεί τας μισθώσεις και την ορθήν 
εφαρμογήν των μισθωτικών συμβάσεων. 

β. Λαμβάνει ή εισηγείται τα προσήκοντα μέτρα κατά 
των ασυνεπών μισθωτών εν συνεργασία μετά του Γ ρα¬ 
φείου Νομικών Υποθέσεων. 

γ. Παρακολουθεί την συντήρησιν και καλήν λειτουρ¬ 
γίαν των ακινήτων εν συνεργασία μετά της Τεχνικής 
Διευθύνσεως και του Τμήματος Συντηρήσεων και Επι¬ 
βλέψεων. 

δ. Παρακολουθεί την εφαρμογήν του Προγράμματος 
Διαχειρίσεως των ακινήτων. 

ε. Παρακολουθεί και ελέγχει την ασφάλισιν των ακι¬ 
νήτων και την κατάρτισιν των πάσης φύσεως ασφαλι¬ 
στικών συμβολαίων της Υπηρεσίας. 

στ. Τηρεί στατιστικά στοιχεία και προβαίνει εις ανα¬ 
λύσεις της αγοράς ακινήτων. 

Αρθρον 17 

Διεύθυνσις Οικονομικών 

Εις την Διεύθυνσιν αυτήν υπάγονται: 

1. Τμήμα Λογιστηρίου: 

α. Εφαρμόζει το εκάστοτε ισχύον Λογιστικόν Σχέδιον 
δια τα Ν.Π.Δ.Δ. 

β. Τηρεί τα εκ των νόμων και των φορολογικών δια¬ 
τάξεων οριζόμενα Βιβλία και Στοιχεία και εναρμονίζει 
προς τα εκάστοτε ισχύοντα τας υποχρεώσεις της Εκ¬ 
κλησίας της Ελλάδος. 

γ. Τηρεί επιμελώς τα οικεία λογιστικά Βιβλία, συμφώ- 
νως προς τας εκάστοτε ισχυούσας διατάξεις. 

δ. Παρακολουθεί και ελέγχει τούς λογαριασμούς της 
Υπηρεσίας. 

ε. Τηρεί υποχρεωτικώς ιδιαιτέρους λογαριασμούς 
χρεωπιστώσεως δί έκαστον μισθωμένον ακίνητον, ώστε 
να προκύπτη η καθαρά οικονομική θέσις του. 

στ. Παρακολουθεί και καταγράφει επισταμένως μετά 
των λοιπών λογαριασμών και τους λογαριασμούς ενός 
εκάστου των πωλουμένων ή απαλλοτριουμένων ακινή¬ 
των, κατόπιν σχετικού ενημερωτικού Σημειώματος της 
Διευθύνσεως Περιουσίας. 

ζ. Ελέγχει τα παραστατικά των εισπράξεων και εκ¬ 
δίδει το ισόποσον Γραμμάτιον Εισπράξεως, το οποίον 
υπογράφει ο εκδότης υπάλληλος, ο Τμηματάρχης και 
ο Διευθυντής Οικονομικών. 

η. Ελέγχει διεξοδικώς την νομιμότητα και την πληρό¬ 
τητα των παραστατικών των δαπανών, κατά τας ισχυ- 
ούσας διατάξεις. 

θ. Εφ’ όσον πληρούνται αι νόμιμοι προϋποθέσεις, 
εκδίδει Χρηματικόν Ένταλμα Πληρωμής, του ποσού 
της δαπάνης αναγραφομένου ολογράφως και αριθ- 
μητικώς. Το Χρηματικόν Ένταλμα μονογράφει ο εκ¬ 
δότης υπάλληλος, ο Τμηματάρχης και ο Διευθυντής 
Οικονομικών. 

ι. Μετά από έλεγχον της αριθμητικής πληρότητος και 
των εξωτερικών στοιχείων των παραστατικών, ενεργεί, 
βάσει των Γραμματίων, τας εισπράξεις και βάσει των 
Ενταλμάτων, τας πληρωμάς. 

ια. Ευθύνεται δια την τήρησιν του Ταμείου και την 
κατάρτισιν, ημερησίως, Πινάκων των εισπράξεων και 
των πληρωμών. 

2. Τ μήμα Προϋπολογισμού - Απολογισμού: 

Καταρτίζει τον Προϋπολογισμόν εκάστου έτους μέχρι 

τέλους Νοεμβρίου του προηγουμένου έτους και τον 
Απολογισμόν και τον Ισολογισμόν εκάστου έτους μέχρι 
τέλους Ιουνίου του επομένου έτους. 

Μετά την επεξεργασίαν τούτων από τον Διευθυντήν 
και τους Τμηματάρχας υποβάλλεται εις τον Γεν. Διευ¬ 
θυντήν και την Διεύθυνσιν Δημοσιονομικού Ελέγχου, 
προκειμένου η τελευταία να συντάξη σχετικήν'Εκθεσιν, 
και εν συνεχεία άπαντα υποβάλλονται εις την Δ.Ε. και 
δί Αυτής εις την Δ.Ι.Σ. 

3. Τμήμα Διαθεσίμων και Αξιογράφων: 

α. Παρακολουθεί τας χρηματοοικονομικός εξελίξεις 
τας αφορώσας εις τας καταθέσεις και τα αξιόγραφα 
της Ε.Κ.Υ.Ο. ^ 

β. Εισηγείται την επωφελεστέραν αξιοποίησιν των 
διαθεσίμων της Κεντρικής Διοικήσεως και προτείνει τα 
επωφελέστερα δανειοληπτικά σχήματα εις το πλαίσιον 
των οικονομικών δραστηριοτήτων της Εκκλησίας της 
Ελλάδος. 

γ. Τηρεί στατιστικά στοιχεία έχοντα σχέσιν προς τας 
συναλλαγάς της Υπηρεσίας μετά Πιστωτικών και λοιπών 
Ιδρυμάτων και Χρηματοοικονομικών Φορέων. 

4. Γραφείον Εκκαθαρίσεως Αποδοχών: 

α. Εκκαθαρίζει τας αποδοχάς του προσωπικού της I. 
Συνόδου και της Ε.Κ.Υ.Ο.. 

β. Παρακολουθεί τας προς τα Ασφαλιστικά Ταμεία 
υποχρεώσεις της Ε.Κ.Υ.Ο. 

γ. Τηρεί και παρακολουθεί τον δεσμευμένον λογα¬ 
ριασμόν της «εφ’ άπαξ» παροχής των τακτικών υπαλ¬ 
λήλων. 

Αρθρον 18 

Διεύθυνσις Τεχνικών Υπηρεσιών 

Εις την Διεύθυνσιν ταύτην υπάγονται: 

1. Τμήμα Μελετών και'Εργων: 

α. Συντάσσει μελέτας και τεύχη δημοπρατήσεως έρ¬ 
γων της Ε.Κ.Υ.Ο. 

β. Παρακολουθεί και ελέγχει την υλοποίησιν των 
έργων. 

γ. Οργανώνει και επιβλέπει τα έργα τα εκτελούμενα 
δί αυτεπιστασίας εις κτίρια της Κεντρικής Διοικήσεως 
της Εκκλησίας της Ελλάδος. 

δ. Εισηγείται εις την Διεύθυνσιν Τεχνικών Υπηρεσιών 
την ανάθεσιν μελετών, τεχνικών δελτίων, τευχών δημο¬ 
πρατήσεως, διακηρύξεων ή προδιαγραφών διαγωνισμών 
πολλαπλών απαιτήσεων ή την επίβλεψιν έργων εις εξω¬ 
τερικά μελετητικά γραφεία και εταιρείας Συμβούλων ή 
εταιρείας της Εκκλησίας της Ελλάδος συναφούς προς 
τα έργα αντικειμένου, οσάκις η σημασία των έργων ή 
ειδικοί τεχνικοί λόγοι ή υπηρεσιακοί αδυναμίαι ή σο¬ 
βαροί ανάγκαι επιβάλλουν τούτο, συμφώνως προς τον 
Κανονισμόν Εκκλησιαστικών Έργων καί Υπηρεσιών, ως 
ισχύει σήμερον. 

ε. Προετοιμάζει προτάσεις προστασίας, αξιοποιήσεως 
και προσβασιμότητος των εκκλησιαστικών μνημείων, 
όχι μόνον εντός του πλαισίου των προγραμμάτων προ- 
σκυνηματικών περιηγήσεων αλλά και της συντηρήσεως 
και αναδείξεως των θησαυρών της θρησκευτικής μας 
κληρονομιάς. 

2. Τμήμα Τοπογραφίας: 

α. Αποτυπώνει άπαντα τα ακίνητα τα διαχειριζόμενα 
υπό της Ε.Κ.Υ.Ο. 

β. Τηρεί τα τοπογραφικά στοιχεία και μελετά τα εκ 
της πολεοδομικής και δασικής νομοθεσίας προκύπτοντα 
προβλήματα. 

γ. Οσάκις ειδικοί λόγοι ή σοβαροί υπηρεσιακοί ανά- 
γκαι επιβάλλουν τούτο, εισηγείται την ανάθεσιν, εις εξω¬ 
τερικά Γ ραφεία, ή εις εταιρείας εις τας οποίας μετέχει η 
Εκκλησία της Ελλάδος τοπογραφικών αποτυπώσεων και 
συναφών μελετών, πολεοδομικού ή μη χαρακτήρος. 

3. Τμήμα Συντηρήσεων και Επιβλέψεων: 

α. Είναι υπεύθυνον δια την καλήν, τεχνικήν και λει¬ 
τουργικήν, κατάστασιν των ακινήτων, τα οποία διαχει¬ 
ρίζεται η Ε.Κ.Υ.Ο. 


β. Παρακολουθεί άπαντα τα υπό των Τεχνικών Υπηρε¬ 
σιών εκτελούμενα έργα επισκευών και συντηρήσεων. 

γ. Καταρτίζει μελέτας και προτείνει λύσεις επί των 
ανακυπτόντων τεχνικών προβλημάτων εις τα κτίρια της 
Εκκλησίας της Ελλάδος. 

Αρθρον19 

Διεύθυνσις Ναοδομίας 

Α. Οργάνωσις και Αρμοδιότητες 

I. Η Διεύθυνσις Ναοδομίας διαιρείται εις : 

α. Τμήμα Εκπονήσεως Μελετών και Εκδόσεως Αδειών 
Δομήσεως (Τ.Ε.Μ.Ε.Α.Δ.) 

β. Τμήμα Ελέγχου Κατασκευών (Τ.Ε.Κ.), καθήκον του 
οποίου είναι η εφαρμογή των άρθρων 17 του ν. 1337/1983, 
3 επόμ. του π.δ/τος 267/1998 (ΦΕΚ ΑΊ95) και της Κ.Υ.Α. 
9732/2004 (ΦΕΚ Β' 468), ως εκάστοτε ισχύουν. Η Επιτρο¬ 
πή Έργων ασκεί καθήκοντα κρίσεως επί ασκουμένων 
ενστάσεων κατ’ εφαρμογήν του π.δ. 267/1998. 

γ. Τμήμα Προδιαγραφών, Προτύπων, Παραδοσιακών 
κτισμάτων και Εκκλησιαστικής Τέχνης. 

II. Η Διεύθυνσις Ναοδομίας ασκεί τας κατωτέρω αρ¬ 
μοδιότητας : 

α. Τμήμα εκπονήσεως μελετών και εκδόσεως αδειών 
δομήσεως 

ί. Ελέγχει τους φακέλους τους δια των I. Μητροπόλεων 
υποβαλλομένους προς έκδοσιν Αδειών προς ανέγερσιν, 
προσθήκην, διαρρύθμισιν, επισκευήν, αλλαγήν χρήσεως, 
κατεδάφισιν, περίφραξιν, διαμόρφωσιν περιβάλλοντος 
χώρου, κοπήν δένδρων και την αναθεώρησιν Αδειών, δια 
τα κατά την παρ. 2 του άρθρ. 47 του ν. 590/1977 και την 
παρ. 14 του άρθρ. 5 του ν. 2940/2001 οικοδομήματα και 
εκδίδει τας Πράξεις εγκρίσεως τούτων. Τας υποβαλλο- 
μένας προς έγκρισιν μελέτας θεωρεί η ΕπιτροπήΈργων, 
κατόπιν γραπτής Εισηγήσεως των εκάστοτε αρμοδίων 
μηχανικών του Γ ραφείου Ναοδομίας. 

ϋ. Συντάσσει μελέτας απάντων των εκκλησιαστικών 
κατά την έννοιαν της παρ. 2 του άρθρου 47 του Ν. 
590/1977 και την παρ. 14 του άρθρου 5 του Ν. 2940/2001 
οικοδομημάτων, εφ’ όσον ζητούνται υπό των εκκλησια¬ 
στικών νομικών προσώπων. 

ΙίΙ. Χορηγεί αδείας δια την νομιμοποίησιν αυθαιρέτων 
εκκλησιαστικών κτισμάτων, αφού το Τ.Ε.Κ. χωρήσει εις 
την έκδοσιν πράξεων εξαιρέσεως της κατεδαφίσεως 
και καταλογίση τα τυχόν εκ του νόμου επιβαλλόμενα 
πρόστιμα. 

ιν. Θεωρεί τα Στελέχη Οικοδομικών Αδειών δια την 
σύνδεσιν μετά των Δικτύων κοινής ωφελείας. 

Εις απάσας τας ανωτέρω περιπτώσεις τηρείται κατά 
την διεκπεραίωσιν αυστηρώς η χρονολογική σειρά 
καταθέσεως ή εισαγωγής των σχετικών αιτήσεων ή 
φακέλων. 

β. Το Τμήμα Ελέγχου Κατασκευών (Τ.Ε.Κ.): 

ί. Ελέγχει άπαντα τα εκκλησιαστικά κατά τις ανωτέρω 
διατάξεις των ν. 590/1977 και ν. 2940/2001 οικοδομή¬ 
ματα. 

Ιί. Εκδίδει Πράξεις διακοπής οικοδομικών εργασιών 
και Εκθέσεις αυτοψίας κατ’ εφαρμογήν των κειμένων 
διατάξεων, οσάκις κριθή τούτο αναγκαίον. 

ϋι. Επιβάλλει πρόστιμα ανεγέρσεως και διατηρήσεως 
αυθαίρετων κτισμάτων. 

ιν. Εξαιρεί αυθαίρετα κτίσματα από της κατεδαφίσεως, 
εφ’ όσον έχουν επιβληθεί πρόστιμα και έχουν αποκα¬ 
τασταθεί αι αυθαιρεσίαι και προτείνει προς το Τμήμα 
Εκδόσεως Αδειών, την χορήγηση Αδειών Νομιμοποιή- 
σεως Αυθαιρέτων κτισμάτων. 

Εις τον προϋπολογισμόν της Εκκλησίας της Ελλάδος 
εγγράφεται κωδικός αριθμός εσόδου υπό τίτλον : «Εργα 
ευποιίας και περιβαλλοντικής αποκαταστάσεως υπέρ I. 

Μητροπόλεων, I. Μονών και I. Ναών». Τα τυχόν εισπρατ- 
τόμενα πρόστιμα υπό της Διευθύνσεως Ναοδομίας πι- 
στούνται ως έσοδον του εν λόγω κωδικού και χρησι¬ 
μοποιούνται μόνον δια την εκτέλεσιν έργων ευποιίας 
υπέρ των I. Μητροπόλεων, Ναών και Μονών ή δί έργα 
περιβαλλοντικής αποκαταστάσεως (αναδασώσεις, αντι- 
πλημμυρικά έργα κ.λπ.). Το εν λόγω ποσόν διατίθεται 
εκάστοτε προς τους ανωτέρω σκοπούς δί αποφάσεως 
της Δ.Ι.Σ. τη εισηγήσει της Δ.Ε. της Ε.Κ.Υ.Ο.. 

γ. Το Τμήμα Προδιαγραφών, Προτύπων, Παραδοσιακών 
κτισμάτων και Εκκλησιαστικής Τέχνης : 

ί. Εγκρίνει την εκτέλεσιν καλλιτεχνικών έργων ως 
λ.χ. Αγιογράφησην, Ξυλογλυπτικήν, Μαρμαρογλυπτι- 
κήν κ.λπ. 

ϋ. Συντάσσει προδιαγραφάς και πρότυπα δια την κα¬ 
τασκευήν Ιερών Μονών, Ναών κ.λπ. 

ίϋ. Παρακολουθεί διεθνείς εξελίξεις σχετικός προς την 
ανέγερσιν, ενίσχυση, διατήρησιν, ανάδειξιν Ιερών Ναών, 
Ιερών Μονών κ.λπ. 

ίν. Διοργανώνει συνέδρια, σεμινάρια σχετικά προς την 
Εκκλησιαστικήν Αρχιτεκτονικήν, τας Εκκλησιαστικός 
Τέχνας κλπ. 

Άπασαι αι ως άνω Αδειαι, Εγκρίσεις, Πράξεις και Θε¬ 
ωρήσεις υπογράφονται υπό του Γενικού Διευθυντού 
της Ε.Κ.Υ.Ο., κατόπιν Εισηγήσεως του Διευθυντού των 
Τεχνικών Υπηρεσιών. 

Β. Διαδικασία ανασυστάσεως απολεσθέντων ή ελλει- 
πόντων φακέλων Διευθύνσεως Ναοδομίας 

1. Τυχόν διαπίστωσις της ολικής ή μερικής απώλειας 
φακέλου εκ του αρχείου της Διευθύνσεως Ναοδομίας 
(π.χ. αδείας δομήσεως ή συνοδευτικού στοιχείου) διαπι- 
στουμένη κατά την διαδικασίαν εξετάσεως οιουδήποτε 
αιτήματος καθιστά υποχρεωτικήν την διοικητικήν διαδι¬ 
κασίαν ανασυστάσεως φακέλου τη συνδρομή, όπου δει, 
του ενδιαφερομένου δικαιούχου κατά τους ορισμούς 
του π.δ. 114/2005 «Υποχρεωτική ανασύσταση φακέλου, ο 
οποίος έχει απολεσθεί από υπαιτιότητα της υπηρεσίας» 
(ΦΕΚ Α' 165), ως εκάστοτε ισχύει. 

2. Προς τον σκοπό τούτον, η Διεύθυνσις Ναοδομίας 
υποχρεούται να αναζητήση, υπηρεσιακώς, κατά τον 
περιγραφόμενον εις το προεδρικόν διάταγμα τρόπον, 
τα ελλείποντα έγγραφα είτε πληροφορίας περί της 
υπάρξεως και των στοιχείων του περιεχομένου των. 
Εις περίπτωσιν μη ανευρέσεως του φακέλου δια της 
υπηρεσιακής οδού, εκδίδεται, εν πρώτοις, απόφασις του 
Προϊσταμένου της Διευθύνσεως Ναοδομίας, δια της 
οποίας διαπιστούται η μερική ή ολική απώλεια του συ¬ 
γκεκριμένου φακέλου και οφείλει η Υπηρεσία κατ’ εφαρ¬ 
μογήν του π.δ. 114/2005 να χωρήση εις επανέκδοσιν της 
απολεσθείσης ενδιαμέσου (εν σχέσει προς το αίτημα) 
διοικητικής πράξεως, ζητούσα, όπου δει, την σύμπραξιν 
του αιτούντος (π.χ. την επανυποβολήν των ελλειπόντων 
σχεδίων, άτινα υπήρχον εν τω φακέλω). 

3. Εις περίπτωσιν καθυστερήσεως της ανασυστάσεως 
και επομένως της ικανοποιήσεως του αιτήματος, η κρί- 
σις επί του οποίου συνδέεται μετά του περιεχομένου 
του φακέλου, η Διεύθυνσις Ναοδομίας υποχρεούται να 
εκδώση προσωρινώς την αιτουμένην διοικητικήν πρά- 
ξιν (π.χ. αναθεώρησιν) υπό την (υποσημειουμένην εν τη 
πράξει) επιφύλαξιν ανακλήσεως ή τροποποιήσεώς της, 
αναλόγως προς το αποτέλεσμα της διαδικασίας ανα¬ 
συστάσεως του απολεσθέντος ή ελλείποντος φακέλου. 
Ακολούθως, αφ’ ου προσκομισθούν εκ νέου άπαντα τα 
αναγκαία στοιχεία υπό του δικαιούχου, εκδίδεται εκ 
νέου η ελλείπουσα διοικητική πράξις (π.χ. οικοδομική 
άδεια) και ανασυγκροτείται πλήρως ο φάκελός της. 

Γ. Χρονικά όρια ελέγχου 

1. Εκκλησιαστικοί κατασκευαί ανεγερθείσαι προ της 
31.1.1983 (πρβλ. άρθρον 17 ν. 1337/1983), δια τας οποίας 


δεν υφίσταται άδεια δομήσεως θεωρούνται νομίμως 
υφιστάμενοι εφ’ όσον συγκεντρώνουν τας κατά νόμον 
προϋποθέσεις δομήσεως καί δεν υπόκεινται εις έλεγχον 
νομιμότητος υπό του Τ.Ε.Κ. είτε αυτεπαγγέλτως είτε επ’ 
ευκαιρία διαδικασίας εκδόσεως διοικητικής πράξεως 
της Διευθύνσεως Ναοδομίας εν σχέσει προς αυτάς. 

2. Ο χρόνος κατασκευής βεβαιούται διά πράξεως του 
επιχωρίου Μητροπολίτου, όστις έχει τήν αρμοδιότητα 
εξετάσεως των αποδεικτικών στοιχείων περί του χρό¬ 
νου ανεγέρσεως. 

Δ. Εκκλησιαστικοί κατασκευαί 

Η Διεύθυνσις Ναοδομίας ασκεί τας αρμοδιότητας αυ¬ 
τής ως προς τους : 

1. Ιερούς Ναούς και τα προσκτίσματα αυτών, ήτοι τα 
εντός του ιδίου ή ομόρου ακινήτου οικοδομήματα, τα 
οποία εξυπηρετούν α) την κυρίαν χρήσιν του I. Ναού 
(ως λ.χ. αποθήκαι, χώροι υγιεινής, χώροι ηλεκτρομηχα- 
νολογικών εγκαταστάσεων, στεγασμένοι χώροι σταθ- 
μεύσεως, γραφεία, κωδωνοστάσια), ή β) τους σκοπούς 
του νομικού προσώπου της Ενορίας, ήτοι Κέντρα Ενορι- 
ακής Διακονίας (λ.χ. πρεσβυτέρειον, χώροι κατηχήσεως, 
μαγειρείων καί εστιάσεως, αθλήσεως, κατασκηνώσεων, 
εκπαιδευτικών δραστηριοτήτων, βιβλιοθήκη) 

2. Ιεράς Μονάς και τα προσκτίσματα αυτών, ήτοι οι¬ 
κοδομήματα τα οποία εξυπηρετούν παντοιοτρόπως την 
κοινοβιακήν ζωήν της Μονής ευρίσκονται εντός ή εκτός 
περιβόλου Μονής και πάντως τουλάχιστον εντός ομό¬ 
ρου ακινήτου αποτελούντα αρμονικόν μετά της Μονής 
αρχιτεκτονικόν σύνολον, ως λ.χ. Ξενώνες, χώροι εργα¬ 
στηρίων (αγιογραφίας, υφαντουργίας, κλπ), χώροι πολι¬ 
τιστικών και μορφωτικών δραστηριοτήτων (λ.χ. μουσεία, 
χώροι συνεδρίων). 

3. Μητροπολιτικά Κτίρια, περιλαμβάνοντα τας εξής 
χρήσεις : κατοικίαν του Μητροπολίτου, χώρους φιλο¬ 
ξενίας, γραφεία διοικήσεως, Ιερόν Ναόν, χώρους εκδη¬ 
λώσεων, κοινωνικών, ποιμαντικών, πολιτιστικών και εν 
γένει εκπαιδευτικών, φιλανθρωπικών δραστηριοτήτων, 
και βοηθητικούς χώρους (αποθήκαι, αρχεία κλπ.). 

ΣΥΛΛΟΓΙΚΑ ΟΡΓΑΝΑ - ΓΡΑΦΕΙΑ 
Αρθρον 20 
Επιτροπή Έργων 

α. Η Επιτροπή Έργων είναι εννεαμελής. 

Η θητεία αυτής είναι τριετής και δύναται να ανα- 
νεωθή. 

Η Επιτροπή Έργων ορίζεται υπό της Δ.Ι.Σ. κατόπιν 
προτάσεως της Δ.Ε. και αποτελείται εκ κληρικών και 
λαϊκών μελών, μετά των αναπληρωτών αυτών, εχόντων 
ειδικός γνώσεις, κύρος και αποδεδειγμένην δεκαπεντα- 
ετή τουλάχιστον εμπειρίαν, ως κάτωθι: 

ί. ενός Επισκόπου ή Πρεσβυτέρου ή Καθηγητού Πολυ¬ 
τεχνικής Σχολής (τακτικού ή ομοτίμου), ως Προέδρου, 
ϋ. ενός Αρχιτέκτονος Μηχανικού, 
ίϋ. ενός Πολιτικού Μηχανικού, 
ίν. ενός Μηχανολόγου Μηχανικού ή Μηχανολόγου 

- Ηλεκτρολόγου Μηχανικού, 

ν. ενός Ηλεκτρολόγου Μηχανικού ή Μηχανολόγου 

- Ηλεκτρολόγου Μηχανικού, 

νί. ενός Τοπογράφου Μηχανικού ή Αρχιτέκτονος ή 
Πολιτικού Μηχανικού, 

νϋ. ενός Περιβαλλοντολόγου ή Αρχιτέκτονος ή Πολι¬ 
τικού Μηχανικού, 

νίϋ. ενός Αγιογράφου, και 

ίχ. ενός Ξυλογλύπτου ή Μαρμαρογλύπτου. 

Εισηγητής επί όλων των θεμάτων, άνευ ψήφου, είναι 
ο Διευθυντής των Τεχνικών Υπηρεσιών ή οι υπ’ αυτού 
οριζόμενοι μηχανικοί του Γ ραφείου Ναοδομίας. 

Χρέη Γ ραμματέως εκτελεί ο οριζόμενος υπό της Γ ε¬ 
νικής Διευθύνσεως υπάλληλος. 

Η ΕπιτροπήΈργων ευρίσκεται εν απαρτία παρόντων 
τουλάχιστον πέντε μελών αυτής. Αι αποφάσεις λαμβά- 
νονται κατά πλειονοψηφίαν. Εν ισοψηφία υπερισχύει η 
ψήφος του Προέδρου, 
β. Αρμοδιότητες 

ί. Επιλαμβάνεται και γνωμοδοτεί, κατόπιν Εισηγήσεων 
του Διευθυντού των Τεχνικών Υπηρεσιών ή των αρμοδί¬ 
ων μηχανικών της Διευθύνσεως Ναοδομίας, επί θεμάτων 
των άρθρ. 3 και 19 παρ. 4 του παρόντος Κανονισμού 
και εν γένει επί θεμάτων τιθεμένων υπό του Γραφείου 
Ναοδομίας, ως και επί των υποβαλλομένων εις αυτήν 
(δια της Διευθύνσεως των Τεχνικών Υπηρεσιών) ερωτη¬ 
μάτων τεχνικού και πολεοδομικού χαρακτήρος υπό των 
I. Μητροπόλεων και των Εκκλησιαστικών Οργανισμών. 

ϋ. Αποφαίνεται επί ενστάσεων κατά εκθέσεων αυτο¬ 
ψίας καί αιτήσεων εξαιρέσεως αυθαιρέτων. 

Άρθρον 21 

Τεχνικόν Συμβούλιον 

α. Το Τεχνικόν Συμβούλιον είναι πενταμελές. Η θη¬ 
τεία αυτού είναι τριετής και δύναται να ανανεωθή. Το 
Τεχνικόν Συμβούλιον ορίζεται υπό της Δ.Ι.Σ. κατόπιν 
προτάσεως της Δ.Ε. και αποτελείται από : 

ί. τον εκάστοτε Τεχνικόν Σύμβουλον της Εκκλησίας 
της Ελλάδος ή της Ε.Κ.Υ.Ο., ως Πρόεδρον, 

ϋ. δύο Μέλη της Επιτροπής Έργων, έχοντα την ιδιό¬ 
τητα του Μηχανικού, τα οποία ορίζονται υπό της Δ.Ι.Σ., 
κατόπιν προτάσεως της Δ.Ε., 

μι. ένα εκπρόσωπον του Τεχνικού Επιμελητηρίου της 
Ελλάδος, και 

ιν. τον Διευθυντήν των Τεχνικών Υπηρεσιών της 
Ε.Κ.Υ.Ο. 

Χρέη Γ ραμματέως εκτελεί ο οριζόμενος υπό της Γ ε¬ 
νικής Διευθύνσεως υπάλληλος. 

Αι αποφάσεις λαμβάνονται κατά πλειονοψηφίαν. Εν 
ισοψηφία υπερισχύει η ψήφος του Προέδρου, 
β. Αρμοδιότητες 

ί. Το Τεχνικόν Συμβούλιον γνωμοδοτεί επί θεμάτων 
δια τα οποία απαιτείται κατά νόμον γνώμη Τεχνικού 
Συμβουλίου, ως επίσης και επί ετέρων τεχνικής (ρύσε¬ 
ως θεμάτων, τα οποία παραπέμπονται εις αυτό προς 
γνωμοδότησιν. 

ϋ. Αποφαίνεται επί ενστάσεων ή αιτήσεων θεραπεί¬ 
ας, επί πάσης διαφοράς προκυπτούσης εξ εργολαβικής 
συμβάσεως, κατά την διάρκειαν ή την λύσιν αυτής, εντός 
προθεσμίας τεσσαράκοντα πέντε (45) ημερών από της 
εμφανίσεως της διαφοράς. 

ίϋ. Αποφαίνεται, με ηυξημένην πλειονοψηφίαν, επί 
αιτήσεων αναθεωρήσεως, ασκουμένων υπό των ενδια¬ 
φερομένων κατά των εις την προηγουμένην περίπτωσιν 
εκδοθεισών αποφάσεων αυτής. Αι αιτήσεις αναθεωρή¬ 
σεως είναι δυνατόν να ασκηθούν εντός ανατρεπτικής 
προθεσμίας ενός (1) μηνός από της νομίμου επιδόσεως 
της αποφάσεως του Τεχνικού Συμβουλίου. 

ιν. Κατά των ανωτέρω (υπό στοιχ. ϋ. και ίϋ.) αποφάσεων 
του Τεχνικού Συμβουλίου χωρεί προσφυγή ενώπιον της 
Δ.Ε. της Ε.Κ.Υ.Ο., εντός ανατρεπτικής προθεσμίας ενός 
(1) μηνός από της νομίμου επιδόσεως της αποφάσεως 
του Τεχνικού Συμβουλίου. 

Άρθρον 22 

Γ ραφείον Γ ενικής Διευθύνσεως, Συντονισμού προ¬ 
γραμμάτων και Δημοσίων Σχέσεων 

α. Το Γραφείον τούτο υπάγεται απ’ ευθείας εις τον 
Γ ενικόν Διευθυντήν και είναι αρμόδιον δια την εύρυθμον 
λειτουργίαν της Γ ενικής Διευθύνσεως. 

β. Εξυπηρετεί αρμοδίως τον Πρόεδρον της Δ.Ε. και 
τον Γενικόν Διευθυντήν εις θέματα γραμματειακής υπο- 
στηρίξεως. 


γ. Είναι υπεύθυνον δια τον συντονισμόν των υπό των 
Διευθύνσεων εκπονουμένων προγραμμάτων προς αντι- 
μετώπισιν των μεσοπροθέσμων και μακροπροθέσμων 
αναγκών της Υπηρεσίας. 

δ. Παρακολουθεί και ενημερώνει τας αρμοδίας Δι¬ 
ευθύνσεις της Υπηρεσίας επί των Ευρωπαϊκών Προ¬ 
γραμμάτων, άτινα ενδιαφέρουν την Εκκλησίαν της Ελ¬ 
λάδος. 

ε. Παρακολουθεί το σύνολον των στατιστικών στοι¬ 
χείων τα οποία αφορούν εις την Ε.Κ.Υ.Ο. 

στ. Επιμελείται των δημοσίων σχέσεων της Ε.Κ.Υ.Ο., 
υποστηρίζον το έργον της δια της ενημερώσεως των 
επικοινωνιακών μέσων και των φορέων της Εκκλησί¬ 
ας. 

ζ. Είναι υπεύθυνον δια τους κλητήρας και οδηγούς της 
Υπηρεσίας καθώς και δια τας μετακινήσεις αυτών. 

Αρθρον 23 
Γραμματεία Δ.Ε. 

α. Η Γ ραμματεία της Δ.Ε. υπάγεται απ’ ευθείας εις τον 
Πρόεδρον, προετοιμάζει τα θέματα των Συνεδριάσεων 
της Δ.Ε. και επιμελείται της τηρήσεως και φυλάξεως των 
Πρακτικών της Δ.Ε. κατά τα εν τω παρόντι Κανονισμώ 
οριζόμενα (άρθρ. 7 παρ. 4). 

β. Ενημερώνει τα Μέλη της Δ.Ε. δια την ημερομηνίαν 
των τακτικών και εκτάκτων Συνεδριάσεων αυτής και 
αποστέλλει την Ημερησίαν Διάταξιν των θεμάτων εκά- 
στης Συνεδριάσεως. 

Άρθρον 24 

Γ ραφείον Νομικών Υποθέσεων 

Το Γραφείον τούτο υπάγεται απ’ ευθείας εις τον 
Γ ενικόν Διευθυντήν. 

α. Υποστηρίζει την Ε.Κ.Υ.Ο. από νομικής απόψεως, τό¬ 
σον ενώπιον παντός Δικαστηρίου όσον και εξωδίκως, ως 
και δια γνωμοδοτήσεων επί πάσης Εισηγήσεως υποβαλ- 
λομένης εις την Δ.Ε. ή όποτε άλλοτε ζητηθή. 

β. Παρακολουθεί την όλην πορείαν των δικαστικών 
υποθέσεων και ενημερώνει αναλόγως τας αρμοδίας δί 
εκάστην υπόθεσιν Διευθύνσεις. 

γ. Τηρεί το Αρχείον Νομικών Υποθέσεων της Υπηρεσί¬ 
ας και παρακολουθεί την αφορώσαν εις την Εκκλησίαν 
της Ελλάδος νομοθεσίαν και νομολογίαν. 

δ. Συνεργάζεται μετά της Νομικής Υπηρεσίας και του 
Νομικού Συμβούλου της Ιεράς Συνόδου της Εκκλησίας 
της Ελλάδος 

Άρθρον 25 

Γ ραφείον Μακεδονίας - Θράκης 

α. Το Γραφείον τούτο λειτουργεί παρά τω Γεν. Διευ¬ 
θυντή δια την περιοχήν της Βορείου Ελλάδος έχον ως 
έδραν την Θεσσαλονίκην. 

β. Παρακολουθεί, συνεργαζόμενον μετά των Διευθύν¬ 
σεων της Ε.Κ.Υ.Ο., την καλήν λειτουργίαν των αυτόθι 
μισθωμένων εκκλησιαστικών ακινήτων, την πιστήν εφαρ¬ 
μογήν των μισθωτικών συμβάσεων και τας δικαστικός 
υποθέσεις τας αφορώσας εις άπαντα τα εν Βορείω 
Ελλάδι εκκλησιαστικά ακίνητα τα οποία διαχειρίζεται 
η Ε.Κ.Υ.Ο. 

γ. Επιμελείται εν συνεργασία μετά της Διευθύνσε- 
ως Τεχνικών Υπηρεσιών και υπό την εποπτείαν αυτής 
της διαδικασίας εκδόσεως οικοδομικών αδειών, της 
συντηρήσεως των ακινήτων και παρακολουθεί τας δη¬ 
μοπρασίας, διαγωνισμούς και κατασκευάς, τας οποίας 
αναλαμβάνει η Ε.Κ.Υ.Ο. εις την Βόρειον Ελλάδα. 

δ. Παρακολουθεί την εν γένει κατάστασιν των εν Βο¬ 
ρείω Ελλάδι εκκλησιαστικών ακινήτων και εισηγείται 
τρόπους καλυτέρας αξιοποιήσεως αυτών προς τον Γ ε- 

νικόν Διευθυντήν και την Διεύθυνσιν Περιουσίας της 
Ε.Κ.Υ.Ο.. 

ε. Καταθέτει δις του έτουςΈκθεσιν Πεπραγμένων και 
έκαστον Σεπτέμβριον ετήσιον Προγραμματισμόν των 
στόχων του Γραφείου δια το επόμενον έτος. 

ΚΕΦΑΛΑΙΟΝ Δ' 

ΥΠΑΛΛΗΛΙΚΟΝ 

Αρθρον 26 

Διορισμός, προαγωγή και τοποθέτησις υπαλλήλων. 

1. Ο διορισμός, η πρόσληψις και η προαγωγή των εκ¬ 
κλησιαστικών υπαλλήλων της Υπηρεσίας ταύτης γίνε¬ 
ται κατά Τις διατάξεις του Κώδικος Εκκλησιαστικών 
Υπαλλήλων (Καν. 5/1978) και συμπληρωματικώς υπό του 
Υπαλληλικού Κώδικος (ν. 3528/2007) και της λοιπής νο¬ 
μοθεσίας περί υπαλλήλων ΝΠΔΔ, όταν υπάρχη κενόν 
εις τον Κανονισμόν 5/1978, αι δε αποδοχαί τούτων είναι 
όσαι κατά νόμον επιτρέπονται. 

2. Η Δ.Ι.Σ. δύναται κατόπιν Εισηγήσεως της Δ.Ε., και 
προς κάλυψιν απροβλέπτων και επειγουσών αναγκών 
(άρθρ. 103 παρ. 2 του Συντάγματος), να προσλαμβάνη, 
εκτός οργανικών θέσεων και δί ωρισμένην περίοδον, 
προσωπικόν επί σχέσει ιδιωτικού δικαίου, αι αποδοχαί 
του οποίου καθορίζονται δια της αποφάσεως περί προ- 
σλήψεως κατά την ισχύουσαν νομοθεσίαν. 

3. Η τοποθέτησις πάντων των υπαλλήλων της Ε.Κ.Υ.Ο. 
γίνεται δί αποφάσεως του Γ ενικού Διευθυντού, γνωστο- 
ποιουμένης εις την Δ.Ε.. 

Αρθρον 27 

Υπαλληλικά καθήκοντα εις Κληρικούς 

Δί αποφάσεως της Δ.Ι.Σ., μετ’ εισήγησιν της Δ.Ε., δύνα- 
νται να ανατίθενται παραλλήλως υπαλληλικά καθήκοντα 
εις την Υπηρεσίαν και εις κληρικούς. 

Η ανάθεσις γίνεται δί ωρισμένην χρονικήν περίοδον, 
δυναμένην να ανανεωθή ή να παύση προ της λήξεως 
αυτής, κατ’ ελευθέραν εκτίμησιν της Δ.Ε. και της Δ.Ι.Σ.. 

Εις τούς κληρικούς αυτούς καταβάλλεται μηνιαία απο- 
ζημίωσις μέχρι τα δύο τρίτα των αποδοχών της κυρίας 
θέσεως των, δί αποφάσεως της Δ.Ι.Σ. (άρθρον 42 παρ. 
6 του ν. 590/1977). 

ΚΕΦΑΛΑΙΟΝ Ε' 

ΠΟΡΟΙ 

Άρθρον 28 

Πόροι και διάθεσίς των 

1. Πόροι του καθ’ όλου νομικού προσώπου της Εκκλη¬ 
σίας της Ελλάδος είναι οι αναφερόμενοι εις το άρθρον 
46 παρ. 1 του ν. 590/1977, όπως εκάστοτε ισχύει, οι 
νομοθετημένοι ειδικώς δί Αυτήν, ως επίσης δωρεαί, 
κληρονομίαι και κληροδοσίαι. 

2. Οι πόροι εκ του αλληλοχρέου λογαριασμού διατίθε¬ 
νται, δί αποφάσεων της Δ.Ι.Σ. ή της Δ.Ε., και συμφώνως 
προς Τις διατάξεις του παρόντος Κανονισμού, δια: 

α. Το εν γένει ποιμαντικόν, πνευματικόν, ιεραποστο¬ 
λικόν, κοινωνικόν και φιλανθρωπικόν έργον της Εκκλη¬ 
σίας, ως και την ανάπτυξιν των δημοσίων και διεθνών 
σχέσεων της Εκκλησίας. 

β. Τα λειτουργικά έξοδα της Ιεράς Συνόδου (Δ.Ι.Σ. και 
Ι.Σ.Ι.). 

γ. Τας αποδοχάς των υπηρετούντων εις την Αρχι- 
γραμματείαν της Ιεράς Συνόδου και εις απάσας τας 
Υπηρεσίας της Κεντρικής Διοικήσεως της Εκκλησίας 
της Ελλάδος. 

δ. Τα λοιπά έξοδα λειτουργίας των Υπηρεσιών της 
Ιεράς Συνόδου και των Συνοδικών Επιτροπών. 


ε. Την συμμετοχήν της Εκκλησίας της Ελλάδος εις 
την κατά το δυνατόν αντιμετώπισιν εκτάκτων κοινω¬ 
νικών αναγκών, προερχομένων εκ φυσικών και άλλων 
καταστροφών. 

στ. Την ενίσχυσιν, ανάπτυξιν και δημιουργίαν των 
εκκλησιαστικών υποδομών της Κεντρικής Διοικήσεως 
της Εκκλησίας, όπως ενδεικτικώς Ιατρικών Κέντρων και 
Εκπαιδευτικών Συγκροτημάτων όλων των βαθμιδών της 
Εκπαιδεύσεως, ως και την σύμπραξιν μετά τρίτων προς 
πραγμάτωσιν των ως άνω στόχων. 

ζ. Την ενίσχυσιν των οικονομικώς αδυνάτων Ιερών Μη¬ 
τροπόλεων και Ιερών Μονών, εντός των πλαισίων του 
Κανονισμού 151/2002. 

η. Τας πάσης φύσεως επισκευάς, συντηρήσεις και 
βελτιώσεις κινητών και ακινήτων περιουσιακών στοι¬ 
χείων της Κεντρικής Διοικήσεως της Εκκλησίας της 
Ελλάδος. 

θ. Την οικονομικήν ενίσχυσιν δια την ανέγερσιν Βρε¬ 
φονηπιακών Σταθμών ή την αλλαγήν χρήσεως κτιρίων 
δια την δημιουργίαν Βρεφονηπιακών Σταθμών. 

ι. Την ίδρυσιν Α.Ε. και Ε.Π.Ε. και λοιπών εταιρειών συμ¬ 
φώνως προς το άρθρ. 2 παρ. 2 του παρόντος Κανονι¬ 
σμού και την πραγμάτωσιν του έργου αυτών, συμφώνως 
προς τους σκοπούς των Καταστατικών των. 

ια. Την οικονομικήν στήριξιν Εκκλησιαστικών Οργανι¬ 
σμών και Φορέων και εκκλησιαστικών και πολιτιστικών 
εκδηλώσεων. 

ιβ. Την κάλυψιν των εξόδων υγειονομικής περιθάλψεως 
και εν γένει ασφαλίσεως των στερουμένων ασφαλίσεως 
μοναζόντων και μοναζουσών της Εκκλησίας της Ελλά¬ 
δος και άλλων ομοδόξων Εκκλησιών. Αι έως σήμερον 
δημοπρατηθείσαι συμβάσεις ασφαλίσεως εκτελούνται 
μέχρι περατώσεώς των. 

ιγ. Την ανάπτυξιν της εκκλησιαστικής εκπαιδεύσεως, 
την χορήγησιν υποτροφιών και την μετεκπαίδευσιν του 
προσωπικού των Κεντρικών Εκκλησιαστικών Υπηρεσι¬ 
ών. 

ιδ. Τας λογίας προς άλλας Ορθοδόξους Εκκλησίας. 

ιε. Ει τι έτερον ήθελε καθορίσει η Δ.Ι.Σ. δί αποφάσεών 
Της. 

3. Τα αρμόδια όργανα της Ε.Κ.Υ.Ο. εντέλλονται την 
άμεσον εκτέλεσιν και εφαρμογήν των Αποφάσεων της 
Δ.Ι.Σ. και της Δ.Ε. 

ΚΕΦΑΛΑΙΟΝ ΣΤ' 

ΓΕΝΙΚΑΙ ΔΙΑΤΑΞΕΙΣ 

Άρθρον 29 

Αναπροσαρμογαί χρηματικών ορίων 
και λοιπαί διατάξεις 

1. Τα αναφερόμενα εν τω παρόντι όρια χρηματικών 
ποσών (αρμοδιότητος Δ.Ε., Πρόεδρου και Γ εν. Διευθυ- 
ντού) δύνανται να αναπροσαρμόζωνται άπαξ του έτους 
δί αποφάσεων της Δ.Ε. και εγκρίσεων της Δ.Ι.Σ. και της 
Ι.Σ.Ι. δημοσιευομένων διά της Εφημερίδος της Κυβερ- 
νήσεως. 

2. Η Ε.Κ.Υ.Ο., κατόπιν ειδικών Αποφάσεων της Δ.Ι.Σ. και 
εις τα αυστηρά πλαίσια των δυνατοτήτων του Προϋπο¬ 
λογισμού, δύναται να συνδράμη οικονομικώς τούς λόγω 
γήρατος ή ασθένειας σχολάζοντας Αρχιερείς. 

3. Δί αποφάσεων της Δ.Ι.Σ. καθορίζεται και αναπρο¬ 
σαρμόζεται η αποζημίωσις του Προέδρου και των Με¬ 
λών της Δ.Ε., ως και τα κατά την ισχύουσαν νομοθεσίαν 
έξοδα παραστάσεως (μετακίνησις, διαμονή) μελών ετέ¬ 
ρων Επιτροπών, αι οποίαι συνιστώνται είτε υπό της Δ.Ι.Σ. 
είτε υπό της Δ.Ε. και επικουρούν το έργον των. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


2991 


Άρθρον 30 

Έναρξις ισχύος - Μεταβατικοί Διατάξεις 

1. Η ισχύς του παρόντος Κανονισμού άρχεται από της 
δημοσιεύσεώς του δια της Εφημερίδος της Κυβερνήσε- 
ως και του επισήμου δελτίου «ΕΚΚΛΗΣΙΑ» της Εκκλησίας 
της Ελλάδος. 

2. Οι κανονισμοί 100/1998 και 158/2003, ως ισχύουν, κα- 
ταργούνται από της ενάρξεως ισχύος του παρόντος. 

3. Αι αρμοδιότητες του Γραφείου Εσωτερικού Ελέγ¬ 
χου καταργούνται και μεταβιβάζονται εις το Τμήμα Εκ¬ 
κλησιαστικού Προληπτικού Ελέγχου της Διευθύνσεως 
Δημοσιονομικού Ελέγχου της Εκκλησίας της Ελλάδος 
ως και άπαν το αρχείον του. 

4. Αι οργανικοί θέσεις του καταργηθέντος Γραφεί¬ 
ου Εσωτερικού Ελέγχου της Ε.Κ.Υ.Ο. (άρθρον 21 του 
καταργουμένου Καν. 158/2003) μεταφέρονται εις την 
Διεύθυνσιν Δημοσιονομικού Ελέγχου, αι δε θέσεις των 
συγχωνευομένων δια του παρόντος Γραφείων προ¬ 
γραμματισμού και δημοσίων σχέσεων (άρθρα 24 και 25 
του καταργουμένου Καν. 158/2003) μεταφέρονται εις το 
Γ ραφείον Γ ενικής Διευθύνσεως, Συντονισμού προγραμ¬ 
μάτων και Δημοσίων Σχέσεων. 

5. Πάσα κανονιστική διάταξις αντικειμένη εις τον πα¬ 
ρόντα Κανονισμόν παύει ισχύουσα. 

Αρθρον 31 
Κάλυψις δαπάνης 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού της 
Εκκλησίας της Ελλάδος. 

Ο Κανονισμός τούτος να δημοσιευθή δια της Εφη¬ 
μερίδος της Κυβερνήσεως και του επισήμου δελτίου 
«ΕΚΚΛΗΣΙΑ» της Εκκλησίας της Ελλάδος. 

Αθήνα, 23 Ιουνίου 2010 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

(3) 

ΚΑΝΟΝΙΣΜΟΣ ΥΠ’ ΑΡΙΘΜ. 212/2010 

Συμπλήρωση του υπ’ αριθμ. 165/2005 Κανονισμού προς 
σύστασιν οργανικών θέσεων παρά τη Διευθύνσει Να¬ 
οδομίας της Ε.Κ.Υ.Ο. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 1 παρ. 4, 3, 7 παρ. 1, 9, 42 
και 47 παρ. 2 του ν. 590/1977 «Περί του Καταστατικού 
Χάρτου της Εκκλησίας της Ελλάδος» (ΦΕΚ Α' 146), 

2. το άρθρον 103 παρ. 3 και 4 του Συντάγματος, 

3. Τις διατάξεις του άρθρου 19 του Κανονισμού 211/2010 
«Κωδικοποίησις και συμπλήρωσις διατάξεων περί λει¬ 
τουργίας της ΕΚΚΛΗΣΙΑΣΤΙΚΗΣ ΚΕΝΤΡΙΚΗΣ ΥΠΗΡΕΣΙΑΣ 
ΟΙΚΟΝΟΜΙΚΩΝ (Ε.Κ.Υ.Ο.)», 

4. Τις διατάξεις του άρθρου 15 του υπ’ αριθμ. 5/1978 
Κανονισμού «Περί Κώδικος Εκκλησιαστικών Υπαλλήλων» 
(ΦΕΚ Α' 48), 

5. Τις διατάξεις του Υπαλληλικού Κώδικος, 

6. την από 21.4.2010 πρότασιν της Δ.Ε. της Ε.Κ.Υ.Ο., 

7. την υπ’ αριθμ. 1/5.5.2010 Πράξιν του Α.Υ.Σ.Ε., 

8. την από 5.5.2010 Γνωμάτευσιν του Ειδικού Νομικού 
Συμβούλου της Εκκλησίας της Ελλάδος, 

9. την από 6.5.2010 Απόφασιν της Δ.Ι.Σ., 

10. την από 23.6.2010 έγκρισιν Αυτής, ψηφίζει: 

Τον υπ’ αριθμ. 212/2010 ΚΑΝΟΝΙΣΜΟΝ έχοντα ούτω: 


ΚΑΝΟΝΙΣΜΟΣ ΥΠ’ ΑΡΙΘΜ. 212/2010 

«Περί συμπληρώσεως του υπ’ άριθμ. 165/2005 Κανονι¬ 
σμού προς σύστασιν οργανικών θέσεων παρά τη Διευ- 
θύνσει Ναοδομίας της Ε.Κ.Υ.Ο.» 

Αρθρον1 

Εις τον υπ’ αριθμ. 165/2005 Κανονισμόν προστίθεται 
μετά το άρθρον 6, άρθρον 6Α έχον ως ακολούθως : 

«Άρθρον 6Α 

Δια την άσκησιν των αρμοδιοτήτων της Διευθύνσεως 
Ναοδομίας παρά της Ε.Κ.Υ.Ο. συνιστώνται αι κατωτέρω 
θέσεις : 

Διεύθυνσις Ναοδομίας 

1) Διεύθυνσις 

α) Διευθυντής ( κατηγορία ΠΕ) 

Κατηγορία: ΠΕ 

Κλάδος: Π.Ε. Αρχιτεκτόνων Μηχανικών ή Πολιτικών 
Μηχανικών ή Μηχανολόγων Μηχανικών ή Ηλεκτρολό¬ 
γων Μηχανικών ή καί ετέρας ειδικότητος σχολής Α.Ε.Ι. 
εσωτερικού - εξωτερικού, 
θέσεις: Μία (1) Βαθμός: Δ - Διευθυντού. 

Γνώσις μιας βασικής γλώσσης της Ευρωπαϊκής Ενώ- 
σεως και κατά προτίμησιν της αγγλικής. Τουλάχιστον 
διετής προϋπηρεσία. Καλός χειρισμός της ελληνικής 
γλώσσης. Αριστος χειρισμός Η/Υ και αρίστη γνώσις τε¬ 
χνικού λογισμικού της ειδικότητάς του. 
β) Γραμματεύς 
Κατηγορία: ΤΕ ή ΔΕ 

Κλάδος: Τ.Ε. Μηχανολόγων ή Ηλεκτρολόγων ή Πο¬ 
λιτικών & Δομικών Έργων ή αντιστοίχου σχολής Τ.Ε.Ι, 
εσωτερικού - εξωτερικού. 

Δ.Ε. Απόφοιτος Λυκείου, 
θέσεις: Δύο (2) 

Βαθμός: Δ - Διευθυντού ή Δ - Α, αντιστοίχως. 

Γνώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Αριστος χειρισμός 
της ελληνικής γλώσσης και Η/Υ. 

2) Τμήμα Εκπονήσεως μελετών και Εκδόσεως Αδει¬ 
ών 

α)Τμηματάρχης 
Κατηγορία: ΠΕ 

Κλάδος: Π.Ε. Αρχιτεκτόνων Μηχανικών ή Πολιτικών 
Μηχανικών ή Μηχανολόγων Μηχανικών ή Ηλεκτρολό¬ 
γων Μηχανικών ή αντιστοίχου σχολής Α.Ε.Ι. εσωτερι¬ 
κού- εξωτερικού, 
θέσεις: Μία (1) 

Βαθμός: Δ - Διευθυντού. 

Γ νώσις μιας βασικής γλώσσης της Ευρωπαϊκής Ενώ- 
σεως και κατά προτίμησιν της αγγλικής. Τουλάχιστον 
3ετής προϋπηρεσία. Καλός χειρισμός της ελληνικής 
γλώσσης. Αριστος χειρισμός Η/Υ και αρίστη γνώσις 
τεχνικού λογισμικού της ειδικότητάς του. 
β-γ-δ-ε Υπάλληλοι Γ ραφείου 
β) Πολιτικός Μηχανικός, 

Κατηγορία: ΠΕ 

Κλάδος: Π.Ε. Πολιτικών Μηχανικών ή αντιστοίχου σχο¬ 
λής Α.Ε.Ι. εσωτερικού - εξωτερικού, 
θέσεις: Μία (1) 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί¬ 
στη γνώσις τεχνικού λογισμικού της ειδικότητάς του. 
γ) Αρχιτέκτων Μηχανικός 
Κατηγορία: ΠΕ 

Κλάδος: Π.Ε. Αρχιτεκτόνων Μηχανικών ή αντιστοίχου 
σχολής Α.Ε.Ι. εσωτερικού - εξωτερικού. Θέσις: Μία (1) 
Βαθμός: Δ - Διευθυντού. 

Γνώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί- 
στη γνώσις τεχνικού λογισμικού της ειδικότητάς του. 
δ) Μηχανολόγος Μηχανικός 
Κατηγορία: ΠΕ 

Κλάδος: Π.Ε. Μηχανολόγων Μηχανικών ή αντιστοίχου 
σχολής Α.Ε.Ι. εσωτερικού - εξωτερικού. Θέσις: Μία (1) 
Βαθμός: Δ - Διευθυντού. 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί- 
στη γνώσις τεχνικού λογισμικού της ειδικότητάς του. 
ε) Τεχνικός Βοηθός (σχεδιαστής) 

Κατηγορία: ΠΕ ή ΤΕ 

Θέσις: Μία (1) Βαθμός: Δ - Διευθυντού. 

Κατηγορία: ΠΕ ή ΤΕ ή ΔΕ 

Κλάδος: Δομικών Έργων ή Ηλεκτρομηχανολογικών 
Έργων ή αντιστοίχου σχολής ΑΕΙ ή Τ.Ε.Ι. εσωτερικού - 
εξωτερικού. 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί- 
στη γνώσις τεχνικού λογισμικού της ειδικότητάς του. 
3) Τμήμα Ελέγχου Κατασκευών 
α) Τμηματάρχης 
Κατηγορία: ΠΕ 

Κλάδος: Π.Ε. Αρχιτεκτόνων Μηχανικών ή Πολιτικών Μη¬ 
χανικών ή Μηχανολόγων Μηχανικών ή Ηλεκτρολόγων 
Μηχανικών ή αντιστοίχου σχολής Α.Ε.Ι. εσωτερικού - 
εξωτερικού, 
θέσεις: Μία (1) 

Βαθμός: Δ - Διευθυντού. 

Γ νώσις μιας βασικής γλώσσης της Ευρωπαϊκής Ενώ- 
σεως και κατά προτίμησιν της αγγλικής. Τουλάχιστον 
3ετής προϋπηρεσία. Καλός χειρισμός της ελληνικής 
γλώσσης. Αριστος χειρισμός Η/Υ και αρίστη γνώσις 
τεχνικού λογισμικού της ειδικότητάς του. 
β-γ-δ Υπάλληλοι Γ ραφείου 
β) Πολιτικός Μηχανικός 
Κατηγορία: ΠΕ 

Κλάδος: Π.Ε. Πολιτικών Μηχανικών ή αντιστοίχου σχο¬ 
λής Α.Ε.Ι. εσωτερικού - εξωτερικού, 
θέσεις: Μία (1) 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί¬ 
στη γνώσις τεχνικού λογισμικού της ειδικότητάς του. 
γ) Αρχιτέκτων Μηχανικός 
Κατηγορία: ΠΕ 

Κλάδος: Π.Ε. Αρχιτεκτόνων Μηχανικών ή αντιστοίχου 
σχολής Α.Ε.Ι. εσωτερικού - εξωτερικού. Θέσις: Μία (1) 
Βαθμός: Δ - Διευθυντού. 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί¬ 
στη γνώσις τεχνικού λογισμικού της ειδικότητάς του. 
δ) Τεχνικός Βοηθός (σχεδιαστής) 

Κατηγορία: ΠΕ ή ΤΕ ή ΔΕ 

Κλάδος: ΠΕ ή ΤΕ Δομικών Έργων ή Ηλεκτρομηχανο- 
λογικώνΈργων ή αντιστοίχου σχολής ΑΕΙ ή Τ.Ε.Ι. εσω¬ 
τερικού - εξωτερικού. 

Δ.Ε. Μεταλυκειακή Σχολή Τεχνικού Σχεδίου 


Θέσις: Μία (1) Βαθμός: Δ - Διευθυντού. 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ καί αρί¬ 
στη γνώσις τεχνικού λογισμικού της ειδικότητάς του. 

4) Τμήμα Προδιαγραφών, Προτύπων, Παραδοσιακών 
κτισμάτων και Εκκλησιαστικής Τέχνης 
α)Τμηματάρχης 
Κατηγορία ΠΕ 

Κλάδος: Π.Ε. Αρχιτεκτόνων Μηχανικών ή Πολιτικών Μη¬ 
χανικών ή Μηχανολόγων Μηχανικών ή Ηλεκτρολόγων 
Μηχανικών ή αντιστοίχου σχολής Α.Ε.Ι. εσωτερικού - εξω¬ 
τερικού, 
θέσεις: Μία (1) 

Βαθμός: Δ - Διευθυντού. 

Γνώσις μιας βασικής γλώσσης της Ευρωπαϊκής Ενώ- 
σεως και κατά προτίμησιν της αγγλικής. Τουλάχιστον 
3ετής προϋπηρεσία. Καλός χειρισμός της ελληνικής 
γλώσσης. Αριστος χειρισμός Η/Υ και αρίστη γνώσις 
τεχνικού λογισμικού της ειδικότητάς του. 
β) Σχεδιαστής 
Κατηγορία: ΠΕ ή ΤΕ ή ΔΕ 
Κλάδος: 

Π.Ε. ή Τ.Ε. ΔομικώνΈργων ή ΗλεκτρομηχανολογικώνΈρ- 
γων ή αντιστοίχου σχολής ΑΕΙ ή Τ.Ε.Ι. εσωτερικού - εξω¬ 
τερικού. 

Δ.Ε. Μεταλυκειακή Σχολή Τεχνικού Σχεδίου 
Θέσις: Μία (1) Βαθμός: Δ - Διευθυντού. 

Γ νώσις μιας βασικής γλώσσης της Ευρωπαϊκής Ενώσε- 
ως και κατά προτίμησιν της αγγλικής. Καλός χειρισμός 
της ελληνικής γλώσσης. Αριστος χειρισμός Η/Υ και αρί¬ 
στη γνώσις τεχνικού λογισμικού της ειδικότητάς του.» 

Άρθρον 2 

Ισχύς του Κανονισμού 

Η ισχύς του παρόντος Κανονισμού άρχεται από της 
δημοσιεύσεως αυτού δια την Εφημερίδος της Κυβερ- 
νήσεως και του επισήμου Δελτίου «ΕΚΚΛΗΣΙΑ» της Εκ¬ 
κλησίας της Ελλάδος. 

Αρθρον 3 
Κάλυψις δαπάνης 

Εκ των διατάξεων του παρόντος Κανονισμού προκα- 
λείται δαπάνη μόνον εις βάρος του προϋπολογισμού 
της Εκκλησίας της Ελλάδος (Εκκλησιαστικής Κεντρικής 
Υπηρεσίας Οικονομικών), ύψους 487.000 ευρώ κατ’ έτος, 
η οποία καλύπτεται δια το έτος 2010 ήδη δια προβλέψε- 
ως σχετικής πιστώσεως του ΚΑΕ 60.00 (αμοιβαί προσω¬ 
πικού) του προϋπολογισμού έτους 2010 της Εκκλησίας 
της Ελλάδος (εγκεκριμένου δια της από 6.11.2009 Απο- 
φάσεως της Εκκλησίας της Ελλάδος τη εισηγήσει υπ’ 
αριθμ. πρωτ. Θ/17/22.10.2009 της Δ.Ε. της Ε.Κ.Υ.Ο.) και 
θα καλύπτεται και δια τα επόμενα έτη εκ του εν λόγω 
ΚΑΕ του προϋπολογισμού ως και εκ των εσόδων εκ της 
εκπονήσεως μελετών. 

Η παρούσα να δημοσιευθεί δια της Εφημερίδος της 
Κυβερνήσεως και του επισήμου δελτίου «ΕΚΚΛΗΣΙΑ» 
της Εκκλησίας της Ελλάδος. 

Αθήνα, 23 Ιουνίου 2010 
Ο Πρόεδρος 

4 Ο Αθηνών ΙΕΡΩΝΥΜΟΣ 

